cyanic-selkie/wikianc huggingface dataset:
సొమాలియా
పర్యావరణం
ప్రముఖ సోమాలి పర్యావరణ కార్యకర్త ఫాతిమా జిబ్రేలు సోమాలియా ఈశాన్య భాగంలో అకాసియా వృక్షాలను రక్షించడానికి విజయవంతంగా ప్రచారం సాగించాడు. అరేబియా ద్వీపకల్పంలో బొగ్గు తయారు చేయడానికి 500 సంవత్సరాల పాటు జీవించే ఈ చెట్లు తగ్గించబడుతున్నాయి. ఈ ప్రాంతంలోని బెడుౌను తెగలు అకాసియా పవిత్రమైనదని నమ్ముతారు. అయితే వినియోగదారుల అవసరాలకు అనుగుణంగా చవకైన ఇంధనం ఉన్నప్పటికీ బొగ్గు ఉత్పత్తికి తరచుగా అటవీ నిర్మూలన చేయడం ఎడారీకరణకు దారి తీస్తుంది. ఈ సమస్యను పరిష్కరించడానికి మార్గంగా జిబ్రేలు (సంస్థ వ్యవస్థాపకురాలు,ఎగ్జిక్యూటివ్ డైరెక్టరు), హార్ను ఆఫ్ ఆఫ్రికా రిలీఫు & డెవలప్మెంటు ఆర్గనైజేషను (హోర్ను రిలీఫ్; ప్రస్తుతం అడెసో), టీనేజి విధ్యార్ధుల బృందానికి శిక్షణ ఇచ్చి ప్రజలలో అవగాహన కల్పించడానికి కృషిచేసింది. ఈ శిక్షణలో బొగ్గును ఉత్పత్తి చేస్తే కలిగే నష్టం గురించి వివరించబడింది. 1999 లో సోమాలియాలోని ఈశాన్య పుంట్ల్యాండు ప్రాంతంలో హార్ను రిలీఫు "బొగ్గు యుద్ధాలు" పేరుతో శాతియాత్ర సాగించింది. జిబ్రేలు లాబీయింగు, విద్య ప్రయత్నాల ఫలితంగా 2000 లో పుంట్ల్యాండు ప్రభుత్వం బొగ్గు ఎగుమతిని నిషేధించి అమలుచేసింది. ఇది బొగ్గు ఉత్పత్తి ఎగుమతులు 80% పడిపోవటానికి కారణమైంది. 2002 లో పర్యావరణ క్షీణత, ఎడారీకరణకు వ్యతిరేకంగా చేసిన ప్రయత్నాల కోసం జిబ్రేలు గోల్డ్మను ఎన్విరాన్మెంటలు బహుమతిని అందుకున్నది. 2008 లో ఆమె లీడర్షిపు కన్జర్వేషనులో నేషనలు జియోగ్రాఫికు సొసైటీ బఫ్ఫెటు ఫౌండేషను పురస్కారం గెలిచింది.
2004 డిసెంబరులో భారీ సునామీ తరువాత, 1980 ల చివరలో సోమాలియా పౌర యుద్ధం సంభవించిన తర్వాత సోమాలియా సుదూర తీరప్రాంతాన్ని విష వ్యర్ధాలను పారవేసేందుకు డంపు స్థలంగా ఉపయోగించినట్లు ఆరోపణలు వచ్చాయి. సునామి తరువాత ఉత్తర సోమాలియలో భారీ తరంగాలలో ఒడ్డుకు చేరిన వ్యర్ధాలకు విదేశీ సంస్థలచే చట్టవిరుద్ధంగా అక్రమంగా దేశసంద్రతీరంలో విడిచిన టన్నుల అణు, విష వ్యర్థాలకు చెందినవని విశ్వసిస్తున్నారు.
ఇటాలియను స్విసు సంస్థ, ఆచెయిరు పార్ట్నర్సు, ఒక ఇటాలియను వేస్టు బ్రోకరు, ప్రొగ్రోస్కో - తరువాత ప్రెసిడెంటు ప్రతినిధులు, రెండు యూరోపియను కంపెనీల కాంట్రాక్టుల కాపీలలో ప్రెసు, యూరోపియను పార్లమెంటులో సమర్పించింది. సోమాలియాలోని నాయకుడు ఆలీ మహ్దీ మొహమ్మదు $ 80 మిలియన్లు తీసుకుని (£ 60 మిలియన్లు) బదులుగా 10 మిలియన్ టన్నుల విష వ్యర్ధాలను ఇక్కడ కుమ్మరించడానికి అంగీకరించాడని ౠజువైంది.
ఈ వ్యర్థాలు హిందూ మహాసముద్ర తీరంలోని ఈశాన్యంలోని బెనాడిరు - హొబ్యో పట్టణాలలో రేడియేషను అస్వస్థతకు సంబంధించిన శ్వాసకోశ వ్యాధులు, నోటి పూతలు, రక్తస్రావం, ఉదర హేమోర్హేజెసు, అసాధారణ చర్మ సంక్రమణల వ్యాధులు సంభవించాయని యునైటెడు నేషన్సు ఎన్విరాన్మెంటు ప్రోగ్రాం (యు.ఎన్.ఇ.పి) నివేదిక పేర్కొన్నది. సోమాలియా తీరం వెంట ఉన్న ప్రస్తుత పరిస్థితిలో సోమాలియాలోనే కాకుండా, తూర్పు ఆఫ్రికా ఉప-ప్రాంతంలో కూడా చాలా తీవ్రమైన పర్యావరణ ప్రమాదం ఉంది అని యు.ఎన్.ఇ.పి. పేర్కొంది.
వాతావరణం
ఇక్కడ నాలుగు ప్రధాన సీజన్లు ఉన్నాయి. వీటిలో మతసంబంధ, వ్యవసాయ జీవితం సంబంధితమై ఉంటుంది. ఇవి వాయు నమూనాలలో మార్పుల ద్వారా నిర్దేశించబడతాయి. డిసెంబరు నుండి మార్చి వరకు సంవత్సరం పొడవునా కఠినమైన పొడి సీజను (జిలాలు) ఉంటుంది. ప్రధాన వర్షకాల కాలం (గు) ఏప్రిలు నుండి జూన్ వరకు ఉంటుంది. ఈ కాలము నైరుతి రుతుపవనాలుగా వర్గీకరించబడుతుంది. ఇది పచ్చిక బయళ్ళను, ముఖ్యంగా కేంద్ర పీఠభూమిని చైతన్యవంతం చేస్తుంది. ఎడారిని అటవీ వృక్షమయంగా మారుస్తుంది. జూలై నుండి సెప్టెంబరు వరకు రెండవ పొడి సీజను, క్సాగా ("హగా" అని ఉచ్ఛరిస్తారు). అతి తక్కువ వర్షపు సీజను అయిన డేరు అక్టోబరు నుండి డిసెంబరు వరకు ఉంటుంది. రెండు వర్షాలు (అక్టోబరు-నవంబరు - మార్చి-మే) మధ్య ఉండే (టాంగమ్బిలి) కాలాలు వేడిగా, తేమగా ఉంటాయి.
వన్యజీవితం
సోమాలియాలో ప్రస్తుతం 727 పక్షిజాతులు ఉన్నాయి. వాటిలో ఎనిమిది జాతులు ఉన్నాయి. ఒకటి మానవులచేత ప్రవేశపెట్టినది. ఒకటి అరుదైనది లేదా అప్రయత్నంగా ఇక్కడకు చేరుకున్నది ఉంది. ప్రపంచవ్యాప్తంగా అంతరించిపోతున్న జాబితాలో ఉన్నవి 14 జాతులు ఉన్నాయి. దేశంలో ప్రత్యేకంగా కనిపించే పక్షుల జాతులు సోమాలి పావురం, అలేమోను హామెర్టోని (అల్యుడిడే), లెస్సెరు హోపెయో-లార్కు, హెటరొమిరాఫ్రా ఆర్చెరి (అల్యుడిడే), ఆర్చర్సు లార్కు, మిరాఫ్రా ఆషి, ఆష్సి బుషు లార్కు, మిరాఫ్రా సోమాలికా (అలాడీడే), సోమాలి బుషు లార్కు, స్పిజికోరిసు ఓబ్బియెన్సిసు (అలోడీడే), ఓబ్బియా లార్కు, కార్డ్యులిసు జోహనీసు (ఫ్రిజ్లింగుడే), వార్సాంగ్లి లిన్నెటు.
సోమాలియా ప్రాదేశిక జలాలు అత్యంత ప్రఖ్యాత సముద్ర జాతులు, టునా వంటి ప్రధాన చేపలను కలిగి ఉన్నాయి. అనేక డెమెసరలు చేప, క్రస్టేసే జాతులు ఉన్నాయి. దేశంలో ప్రత్యేకంగా కనిపించే చేపల జాతులు సిర్రితిచత్యాసు రండల్లి (సిర్రిటిడే), సింఫురసు ఫస్కసు (సైనోగ్లోసిడె), పారపెర్సిసు సిమ్యులేటా ఒ.సి. (పింగ్యుయిపెడిడే), కోసిఎల్ల సోమాలియన్సు ఒ.సి.(ప్లాటిసెఫలిడే), సూడోక్రోమిసు మెలనోటాసు (సూడోక్రోమిడే).
దాదాపు 235 జాతుల సరీసృపాలు ఉన్నాయి. వీటిలో ఉత్తర ప్రాంతాలలో దాదాపు సగం నివసిస్తున్నారు. సోమాలియాలో ఉన్న సరీసృపాలు హుఘ్సు, సా స్కేలు వైపరు, దక్షిణ సోమాలి గార్టెరు పాము, ఒక రేసరు (ప్లాటిసెప్సు మెసనాయి), డయాడెం పాము (స్పలేర్యోసిసు జోసెఫ్స్కోర్ట్కీ), సోమాలి ఇసుక బోయా, ఏగిల్డు వర్ము లిజార్డు, స్పినీ టెయిల్డు లిజార్డు (ఉరోమాస్ట్యిక్సు మెక్ఫాడియేని),, లాంజాసు అగ్మా, జిక్కో (హేమిడాక్టిలసు గ్రాన్చి), సోమాలి సేమ్ఫోరే జిక్కో, శాండు లిజార్డు, (మెసాలినా లేదా ఇరెమియాసు) ఉన్నాయి. ఒక కొలుబ్రిడు పాము (అపోస్డోకెటోఫిస్ ఆరెనెనీ), హేకే-గ్రీరు స్కిన్కు (హాక్గ్రేరియసు మైయోపసు)అంతరించిపోతున్న స్థానిక జాతులు ఉన్నాయి.
ఆర్ధికరగం
సి.ఐ.ఎ. సెంట్రలు బ్యాంకు ఆఫ్ సోమాలియా ప్రకారం పౌర అశాంతి అనుభవించినప్పటికీ, సోమాలియా ప్రధానంగా పశుసంపద, చెల్లింపు (డబ్బు బదిలీ సంస్థలు), టెలీకమ్యూనికేషన్ల ఆధారంగా ఒక ఆరోగ్యకరమైన అనధికార ఆర్థిక వ్యవస్థను కలిగి ఉంది. అధికారిక ప్రభుత్వ గణాంకాలు, ఇటీవలి అంతర్యుద్ధం, కరవు కారణంగా, ఆర్థిక వ్యవస్థ పరిమాణం లేదా పెరుగుదలను అంచనా వేయడం కష్టం. 1994 లో సి.ఐ.ఎ.$ 3.3 బిలియన్ల అమెరికాడాలర్ల జి.డి.పి.గా అంచనా వేసింది. 2001 లో ఇది $ 4.1 బిలియన్ల అమెరికా డాలర్లు. 2009 నాటికి జిడిపి 5.731 బిలియన్ల అమెరికా డాలర్లకు పెరిగినట్లు వాస్తవిక వృద్ధిరేటు 2.6% గా ఉంది. 2007 బ్రిటిషు ఛాంబర్సు ఆఫ్ కామర్సు రిపోర్టు ప్రకారం ప్రైవేటు రంగం కూడా అభివృద్ధి చెందింది. ముఖ్యంగా సేవా రంగంలో. అనేక సేవలు, పారిశ్రామిక రంగం ప్రభుత్వం నిర్వహణలో ఉన్న సమయంలో పౌర యుద్ధం సంభవించిన కారణంగా వ్యాపార కార్యకలాపాల్లో ప్రైవేటు పెట్టుబడులు అధికరించాయి. దీనికి అధికంగా సొమాలియా డయాస్పోరా నిధులు సమకూర్చింది. వాణిజ్యం & మార్కెటింగు, డబ్బు బదిలీ సేవలు, రవాణా, సమాచార, ఫిషింగు పరికరాలు, ఎయిర్లైన్సు, టెలీకమ్యూనికేషన్సు, విద్య, ఆరోగ్యం, నిర్మాణం, హోటళ్ళు ఉన్నాయి. లిబరేరియను ఆర్ధికవేత్త పీటరు లేసను సోమాలి సంప్రదాయ చట్టం (జియెర్ గా పిలవబడ్డాడు) కు ఈ పెరుగుతున్న ఆర్ధిక కార్యకలాపాన్ని ఆపాదించాడు. ఇది వ్యాపారాన్ని నిర్వహించడానికి స్థిరమైన పర్యావరణాన్ని అందిస్తుంది.
సోమాలియా సెంట్రలు బ్యాంకు ప్రకారం దేశం తలసరి జి.డి.పి 2012 నాటికి $ 226 అమెరికా డాలర్లుగా ఉంది. ఇది 1990 నుండి స్వల్పంగా తగ్గిపోయింది. జనాభాలో 43% మంది రోజుకు 1 అమెరికా డాలరు కంటే తక్కువ ఆదాయంతో నివసిస్తున్నారు. పట్టణ ప్రాంతాలలో 24%, గ్రామీణ ప్రాంతాలలో 54% నివసిస్తున్నారు.
వ్యవసాయం
సోమాలియాలో వ్యవసాయం అత్యంత ముఖ్యమైన ఆర్థిక రంగం. ఇది జీడీపీలో దాదాపు 65% వాటాను కలిగి ఉంది. 65% శ్రామిక శక్తిని కలిగి ఉంది. పశుసంపద జి.డి.పిలో 40%, ఎగుమతి ఆదాయాలలో 50% కంటే ఎక్కువగా ఉంటుంది. ఇతర ప్రధాన ఎగుమతులు చేపలు, బొగ్గు, అరటి; చక్కెర, జొన్న, మొక్కజొన్నలు దేశీయ మార్కెటు కోసం ఉత్పత్తి చేయబడుతున్నాయి. సోమాలియా సెంట్రలు బ్యాంకు ప్రకారం వస్తువుల దిగుమతులు సంవత్సరానికి సుమారు $ 460 మిలియన్ల అమెరికా డాలర్లు ఉంటుందని అంచనా. సంవత్సరానికి 270 మిలియన్ల అమెరికా డాలర్ల ఎగుమతులు పూర్వ యుద్ధ ఎగుమతుల ఎగుమతుల స్థాయిని అధిగమించాయి. సోమాలియాకు సుమారు $ 190 మిలియన్ల వాణిజ్య లోటు ఉంది. కానీ ఇది సోమాలి విదేశీ ఉపాధిదారులు పంపిన చెల్లింపుల ద్వారా( $ 1 బిలియన్ల వద్ద అంచనా వేయబడింది) భర్తీ చేయబడుతుంది.
అరేబియా ద్వీపకల్పం సమీపంలో ఉండటం వల్ల, సోమాలి వ్యాపారులు గల్ఫు అరబు పశువుల మాంసం, మాంసం మార్కెటు మీద ఆస్ట్రేలియా సాంప్రదాయిక ఆధిపత్యాన్ని సవాలు చేయడం ప్రారంభించారు. నాణ్యతగల జంతువులను చాలా తక్కువ ధరలకు అందిస్తున్నారు. ప్రతిస్పందనగా గల్ఫు అరబు రాష్ట్రాలు దేశంలో వ్యూహాత్మక పెట్టుబడులను ప్రారంభించాయి. సౌదీ అరేబియా పశువుల ఎగుమతి మౌలికనిర్మాణాలు, యునైటెడు అరబు ఎమిరేట్సు పెద్ద వ్యవసాయ భూములను కొనుగోలు చేసింది. సోమాలియా ఫ్రాంకింసెంసు, మిరు ప్రధాన ప్రపంచ సరఫరాదారుగా ఉంది.
వ్యవసాయ ఉత్పత్తుల మీద ఆధారపడిన నిరాడంబరమైన పారిశ్రామిక రంగం సోమాలియా జి.డి.పి లో 10% వాటాను కలిగి ఉంది. సోమాలి చాంబరు ఆఫ్ కామర్సు అండ్ ఇండస్ట్రీ ప్రకారం, ఆరు ప్రైవేటు ఎయిర్లైను సంస్థలు డాల్లా ఎయిర్లైన్సు, జుబ్బా ఎయిర్వేసు, ఆఫ్రికా ఎక్సుప్రెసు ఎయిర్వేసు, తూర్పు ఆఫ్రికా 540, సెంట్రలు ఎయిరు, హజారాలతో సహా దేశీయ, అంతర్జాతీయ ప్రాంతాలకు వాణిజ్య విమానాలను అందిస్తున్నాయి. 2008 లో పూట్ల్యాండు ప్రభుత్వం మధ్యప్రాచ్యం, ఆఫ్రికాలో పనిచేస్తున్న ప్రాంతీయ పారిశ్రామిక సమూహమైన దుబాయి లూటా గ్రూపుతో ఒక బహుళ-డాలర్ల ఒప్పందం మీద సంతకం చేసింది. ఒప్పందం ప్రకారం పెట్టుబడి మొదటి దశ Dhs 170 m విలువ, బొసాసొ ఉచిత వాణిజ్య జోను, సముద్ర, విమానాశ్రయం సౌకర్యాలు నిర్వహించడానికి, నిర్మించడానికి కొత్త కంపెనీల ఏర్పాటు చూస్తారు. బోస్సావు ఎయిర్పోర్టు కంపెనీ అంతర్జాతీయ ప్రమాణాలకు అనుగుణంగా విమానాశ్రయ సముదాయాన్ని అభివృద్ధి పరచటానికి, ఒక కొత్త 3,400 మీ (11,200 అ) రన్ వే, ప్రధాన, సహాయక భవనాలు, టాక్సీ ఆప్రాను ప్రాంతాలు, భద్రతా పరిమితులను కలిగి ఉంటుంది.
1991 లో పౌర యుద్ధం సంభవించకముందే సుమారు 53 ప్రభుత్వ రంగ సంస్థలు చిన్న, మధ్య, భారీ తయారీ సంస్థలు స్థాపించబడ్డాయి. యుద్ధం తరువాతి వివాదం మిగిలిన అనేక పరిశ్రమలను నాశనం చేసింది. అయితే ప్రధానంగా సోమాలి డయాస్పోరా ద్వారా గణనీయమైన స్థానిక పెట్టుబడుల ఫలితంగా ఈ చిన్న-చిన్న పరిశ్రమలు ప్రారంభించబడ్డాయి, కొత్తవి సృష్టించబడ్డాయి. ఉత్తర ప్రాంతాలలో చేపల-కాన్నింగు & మాంసం-ప్రాసెసింగ్ ప్లాంట్లు, మొగాడిషు ప్రాంతంలో సుమారు 25 కర్మాగారాలు ఉన్నాయి, ఇవి పాస్తా, మినరలు వాటరు, కంబెక్షన్సు, ప్లాస్టికు సంచులు, తోలు, డిటర్జెంటు, సోపు, అల్యూమినియం, ఫోం పరుపులు, దిండ్లు, చేపలు పట్టే పడవలు, ప్యాకేజింగు, రాళ్ళ ప్రాసెసింగ్ చేపట్టడం. 2004 లో సోమాలియాలోని వివిధ నియోజకవర్గాల నుండి వచ్చిన పెట్టుబడిదారులు నగరంలో 8.3 మిలియన్ల డాలర్ల కోకా-కోలా బాట్లింగు కర్మాగారం కూడా ప్రారంభించారు. విదేశీ పెట్టుబడులలో జనరలు మోటార్సు, డోలు ఫ్రూతో సహా పలువురు సంస్థలు ఉన్నాయి.
ధ్రవ్యవ్యవస్థ
సోమాలియాలో " సెంట్రల్ బ్యాంక్ ఆఫ్ సొమాలియా " ద్రవ్విధానానికియ అధికారం కలిగి ఉంది. ఆర్ధిక నిర్వహణ పరంగా ద్రవ్య విధానాన్ని సూత్రీకరించడం, అమలు చేయడం రెండింటి బాధ్యతను ఇది నిర్వహిస్తుంది.
స్థానిక కరెన్సీలో విశ్వాసం లేని కారణంగా, సోమాలి షిల్లింగుతో పాటుగా డాలరు విస్తృతంగా మారకం మాధ్యమంగా అంగీకరించబడింది. డాలరైజేషను అయినప్పటికీ, సోమాలి షిల్లింగు పెద్ద జారీ అధిక ధరల పెంపుకు (ప్రత్యేకించి తక్కువ విలువ లావాదేవీలకు) దారితీసింది. సెంట్రలు బ్యాంకు ఈ ద్రవ్యోల్బణ పర్యావరణం ద్రవ్య విధానంలో పూర్తి నియంత్రణను చేపట్టడం, ప్రైవేటు రంగం ప్రవేశపెట్టిన ప్రస్తుత వాడకం కరెన్సీని భర్తీ చేయడంతో వెంటనే ముగిసే అవకాశం ఉందని భావిస్తుంది.
1991 లో సోమాలియా అంతర్యుద్ధం 2009 లో పునఃస్థాపన మధ్య 15 సంవత్సరాలుగా సెంట్రలు బ్యాంకు ఆఫ్ సోమాలియా ఎటువంటి కేంద్ర ద్రవ్య అధికారాన్ని కలిగి లేనప్పటికీ దేశం చెల్లింపు వ్యవస్థ ప్రధానంగా ప్రైవేటు డబ్బు బదిలీ ఆపరేటర్లు (ఎం.టి.వి)అనధికారిక బ్యాంకింగు నెట్వర్కుగా వ్యవహరించడం ద్వారా ద్రవ్యవిధానం కొనసాగింది.
సోమాలియాలో ఈ చెల్లింపు సంస్థలు (హవాలాస్) ఒక పెద్ద పరిశ్రమగా మారాయి. డబ్బును బదిలీ చేసే కంపెనీల ద్వారా సోమాలీయులు ఈ ప్రాంతానికి సంవత్సరానికి $ 1.6 బిలియన్ల అమెరికా డాలర్లు చెల్లించారు. మనీ ట్రాన్స్ఫరు అసోసియేషను (ఎస్.ఒ.ఎం.టి.ఎ.)లోని చాలామంది సోమాలి సభ్యులు కమ్యూనిటీ డబ్బు బదిలీ రంగం లేదా దాని పూర్వీకుడైన సోమాలీయుల ఫైనాన్షియలు సర్వీసెసు అసోసియేషను (ఎస్.ఎఫ్.ఎస్.ఎ.)ను నియంత్రించే ఒక సంస్థ సభ్యులుగా ఉన్నారు. సోమాలిటీ ఎం.టి.ఒ.లలో అతిపెద్దది సోహాకి చెందిన యాజమాన్య సంస్థకు 144 దేశాలలో 2,000 కన్నా ఎక్కువ మంది ఉద్యోగులను లండను, దుబాయిలలో శాఖలను కలిగి ఉంది. పునర్నిర్మించిన సెంట్రలు బ్యాంకు ఆఫ్ సోమాలియా పూర్తిగా తన ద్రవ్య విధాన బాధ్యతలను స్వీకరిస్తుండటంతో ఇప్పటికే ఉన్న డబ్బు బదిలీ కంపెనీలు కొద్దికాలంలో పూర్తిస్థాయి వాణిజ్య బ్యాంకులుగా అభివృద్ధి చేయడానికి లైసెంసులను కోరుకుంటాయి. దేశీయ మైక్రోఎకనామికు మేనేజ్మెంటులో ద్రవ్య విధానాన్ని ఉపయోగించడం సామర్ధ్యాన్ని మరింత బలపరుస్తుంది. అధికారిక తనిఖీలను చేర్చడానికి జాతీయ చెల్లింపుల వ్యవస్థను విస్తరించడానికి ఇది ఉపయోగపడుతుంది.
స్థానిక భద్రతలో గణనీయమైన పురోభివృద్ది సంభవించడంతో సోమాలియా విదేశీ పెట్టుబడిదారులు పెట్టుబడి అవకాశాల కోసం దేశానికి తిరిగి రావడం ప్రారంభించారు. నిరాడంబరమైన విదేశీ పెట్టుబడులతో కలిసి సోమాలీ షిల్లింగు విలువ గణనీయంగా పెరిగింది. 2014 మార్చి నాటికి ఈ కరెన్సీ గత 12 నెలల్లో అమెరికా డాలరు మీద దాదాపు 60% అధికరించింది. బ్లూంబర్గు పరివర్తన చేయబడుతున్న 175 ప్రపంచ కరెన్సీలలో సోమాలి షిల్లింగు బలమైనదిగా ఉంది. ఇదే కాలానికి తదుపరి అత్యంత బలమైన ప్రపంచ కరెన్సీ కంటే 50% అధికం. 2012 లో సోమాలియా " సొమాలియా స్టాకు ఎక్స్ఛేంజి (ఎస్ఎస్ఇ)ని" సోమాలి దౌత్యవేత్త ఇద్దు మహ్మదు (ఐక్యరాజ్యసమితికి అంబాసిడరు ఎక్సుట్రాడినరీ, ఐఖ్యరాజ్యసమితి శాశ్వత ప్రతినిధి) స్థాపించారు. ఎస్.ఎస్.ఇ. సోమాలియాలో జరుగుతున్న పునర్నిర్మాణం ప్రక్రియను వేగవంతం చేయడానికి సోమాలీ-యాజమాన్యంలోని సంస్థలు, ప్రపంచ సంస్థల నుండి పెట్టుబడిని ఆకర్షించడానికి స్థాపించబడింది.
విద్యుత్తు, సహజ వనరులు
సొమాలీలో విద్యుత్తును ప్రస్తుతం స్థానిక వ్యాపారులు సరఫరా చేస్తున్నారని ప్రపంచ బ్యాంకు నివేదిస్తుంది. ఈ దేశీయ సంస్థలలో సోమాలి ఎనర్జీ కంపెనీ విద్యుత్తు ఉత్పత్తి, పంపిణీ చేస్తుంది. 2010 లో దేశం 310 మిలియన్ల కిలోవాట్లను ఉత్పత్తి చేసి, 288.3 మిలియన్ల కిలోవాట్ల విద్యుత్తును వినియోగించింది. ఇది సి.ఐ.ఎ. వర్గీకరణలో వరుసగా 170 వ, 177 వ స్థానంలో ఉంది. సోమాలియా యురేనియం, ఇనుము ధాతువు, టిను, జిప్సం, బాక్సైటు, రాగి, ఉప్పు, సహజ వాయువు వంటి అనేక సహజ వనరుల నిల్వలను కలిగి ఉంది. నిరూపితమైన సహజవాయువు నిల్వలు 5.663 బిలియన్లు క్యూబికు మీటర్లు ఉన్నాయి అని సి.ఐ.ఎ. నివేదిస్తుంద.
యెమెను వంటి చమురు సంపద కలిగిన గల్ఫు అరబు దేశాలకు సామీప్యత, భౌగోళిక సారూప్యత కారణంగా శక్తి ఉత్పాదక పరిశ్రమ ప్రతినిధులు ఈ దేశంలో గణనీయమైన రీతిలో లేని చమురు నిల్వలు ఉన్నాయని విశ్వసిస్తున్నారు. అయినప్పటికీ సోమాలియాలో నిరూపితమైన చమురు నిక్షేపాల ఉనికి అస్పష్టంగా ఉంది. 2011 నాటికి దేశంలో నిరూపితమైన నిక్షేపాలు లేవు అని సి.ఐ.ఎ. పేర్కొంది. సోమాలియా ప్రాంతంలో నిరూపితమైన చమురు నిక్షేపాలు దాని వాయువ్య తీరప్రాంతాలలో ఉంటాయని యు.ఎన్.టి.ఎ.డి సూచిస్తుంది. ప్రపంచ బ్యాంకు, ఐఖ్యరాజ్యసమితి హార్ను ఆఫ్ ఆఫ్రికా, ఆఫ్రికా సర్వే సోమాలియా చమురు నిల్వలు ఆఫ్రికాఖండంలో రెండవ స్థానంలో (మొదటి స్థానంలో సూడాన్ ఉంది) ఉన్నది. సిడ్నీ, రేంజి రిసౌర్సెసు జాబితా తయారుచేసిన ఒక చమురు బృందం ఈశాన్యంలోని పుంట్ల్యాండు ప్రాంతం 5 బిలియన్ల బారెల్సు (790 × 106 m3) నుండి 10 బిలియన్ల బారెల్సు (1.6 × 109 m3) చమురును నిక్షేపాలు ఉన్నాయని తెలియజేసింది. సుడానులో 6.7 బిలియన్ల బారెల్స్ నిరూపితమైన చమురు నిల్వలు ఉన్నాయి. ఈ పరిణామాలు ఫలితంగా సోమాలియా పెట్రోలియం కార్పొరేషను ఫెడరలు ప్రభుత్వంచే స్థాపించబడింది.
1960 ల చివరలో ఐఖ్యరాజ్యసమితి భూగోళ శాస్త్రవేత్తలు సోమాలియాలో అతిపెద్ద యురేనియం డిపాజిట్లు, ఇతర అరుదైన ఖనిజ నిల్వలను గుర్తించారు. ఈ రకమైన వాటిలో పెద్దది కనుగొనబడింది. పరిశ్రమ నిపుణులు అంచనా ప్రకారం ప్రపంచంలోని అప్పటి యురేనియం నిల్వలలో సుమారు 25% పైగా డిపాజిట్లు మొత్తం 8,00,000 టన్నులని అంచనా వేశారు. 1984 లో సోమాలియాకు ఐ.యు.ఆర్.ఇ.పి. ఓరియెంటేషను దశ మిషను ఆధారంగా దేశంలో 5,000 టన్నుల యురేనియం సహేతుక హామీ వనరులు (ఆర్.ఎ.ఆర్), అదనపు సర్వేలు కాలిక్రేటులో 11,000 టన్నుల యురేనియం ఖనిజ నిల్వలును (ఇ.ఎ.ఆర్) ఉన్నాయని అంచనా వేసింది. అలాగే యురేనియం స్పెక్యులేటివు ననరులు 0-150,000 టన్నులు ఇసుక రాళ్ళ, కాలిక్రేటు ఖనిజ నిల్వలలో ఉన్నాయని తెలియజేసింది. సోమాలియా ప్రధానంగా ప్రపంచ యురేనియం సరఫరాదారుగా ఉంది. సొమాలియా యురేనియం వెలికితీత హక్కుల కొరకు అమెరికా, యు.ఎ.ఇ, ఇటలీ & బ్రెజిలియను ఖనిజ సంస్థలు పోటీ పడుతున్నాయి. సెంట్రలు ప్రాంతంలో లింకు నేచురలు రిసోర్సెసు వాటాను కలిగి ఉంది. యురేనియ అన్వేషణలో ఉన్న కిలిమంజారో కాపిటల్ 11,61,400 ఎకరాల (4,70,002 హెక్టార్లు) అమాసు-కొరియోలె- అఫ్గొయి) (ఎ.సి.ఎ) బ్లాకులో వాటాను కలిగి ఉంది.
మొగడిషులో "ట్రాన్సు-నేషనలు ఇండస్ట్రియలు ఎలక్ట్రిసిటీ & గ్యాసు " శక్తి ఉత్పాదక సంస్థ కేంద్రీకృతమైన. 2010 లో ఇస్తాంబులులో ఒక ఉమ్మడి ఒప్పందం మీద సంతకం చేయబడింది. దీనిని అనుసరించి ఇది సోమాలియాలో విద్యుత్తు, గ్యాసు మౌలిక సౌకర్యాలను అందించటానికి వాణిజ్య, ఆర్థిక, భద్రత, సమాచార విభాగాలతో ఐదు అతిపెద్ద సోమాలీ కంపెనీలను కలుపుతుంది. $ 1 బిలియన్ల మొదటి పెట్టుబడి బడ్జెటుతో కంపెనీ స్థానిక పారిశ్రామికీకరణ కార్యక్రమాలు సులభతరం చేయటానికి సోమాలియా పీస్ డివిడెండ్ ప్రాజెక్టును ప్రారంభించి కార్మికశక్తిని అభివృద్ధిచేయడానికి ప్రయత్నించింది.
సమాచార రంగం
అంతర్యుద్ధం ప్రారంభమైన తరువాత వివిధ నూతన టెలికమ్యూనికేషను కంపెనీలు ఆవిర్భవించాయి. ఇవి క్షీణించిన మౌలిక సదుపాయాలను అందించటానికి పోటీ పడ్డాయి. చైనా, దక్షిణ కొరియా, ఐరోపా నుండి నైపుణుల సహకారంతో సోమాలి టెలీకమ్యూనికేషను సంస్థలు స్థాపించబడ్డాయి. ఈ నవజాత టెలీకమ్యూనికేషన్సు సంస్థలు ఖండంలోని అనేక ఇతర ప్రాంతాలలో అందుబాటులో లేనంత తక్కువ రుసుముతో మొబైలు ఫోను, ఇంటర్నెటు సేవలు అందిస్తున్నాయి. వినియోగదారుడు డబ్బు బదిలీలు (ప్రముఖ డహబ్షియిలు ద్వారా), మొబైలు ఫోన్ల ద్వారా ఇతర బ్యాంకింగు కార్యకలాపాలను అలాగే వైర్లెసు ఇంటర్నెటు సదుపాయాన్ని పొందవచ్చు.
స్ప్రింటు, ఐ.టి.టి, టెలినారు వంటి బహుళజాతి సంస్థల భాగస్వామ్యాలు ఏర్పడిన తరువాత ఈ సంస్థలు ఆఫ్రికాలో చౌకైన, స్పష్టమైన ఫోను కాల్సు అందిస్తున్నాయి. ఈ సోమాలి టెలి కమ్యూనికేషను కంపెనీలు సోమాలియాలోని ప్రతి నగరానికి, పట్టణాలకు సేవలు అందిస్తున్నాయి. ప్రస్తుతం 1,000 మందికి 25 ప్రధానలైన్లు ఉన్నాయి. పొరుగు దేశాల కంటే టెలిఫోను లైన్ల (టెలి-డెన్సిటీ) స్థానిక లభ్యత ఎక్కువగా ఉంది. ప్రక్కన ఉన్న ఇథియోపియాలో కంటే మూడు రెట్లు ఎక్కువ. ప్రముఖ సోమాలియా టెలికాం కంపెనీలలో గోలిసు టెలికాం గ్రూపు, హోర్ముడు టెలికాం, సోమఫోను, నేషన్లింకు, నెట్కో, టెల్కాం, సోమాలి టెలికాం గ్రూపు ఉన్నాయి. హార్మ్యుడు టెలికాం ఒక్క సంవత్సరానికి $ 40 మిలియన్లు వసూలు చేస్తోంది. వారి ప్రత్యర్థి సంస్థలు ఉన్నప్పటికీ ఈ కంపెనీలలో చాలా కంపెనీలు 2005 లో ఇంటరు-కనెక్టివిటీ ఒప్పందంపై సంతకాలు చేశాయి. అవి ధరలను నిర్ణయించటానికి తమ నెట్వర్కులను నిర్వహించటానికి, విస్తరించటానికి, పోటీని నియంత్రణ పరిధిని దాటలేదు నిర్ధారించడానికి వీలు కల్పిస్తాయి.
దేశం భాగాలలో పౌర కలహాలు ఉన్నప్పటికీ టెలికాం పరిశ్రమలో పెట్టుబడులు సోమాలియా అభివృద్ధి చెందుతున్న ఆర్థిక వ్యవస్థ స్పష్టమైన సంకేతాలలో ఒకటిగా నిలిచింది.
సోమాలి నేషనలు టెలివిజను ప్రభుత్వ ప్రధాన ప్రజా సేవ టీవీ ఛానలుగా ఉంది. 2011 ఏప్రెలు 4 న ఇరవై ఏళ్ళు విరామం తరువాత ఈ స్టేషను అధికారికంగా తిరిగి ప్రారంభించబడింది. రాజధాని నుండి ""రేడియో మోగాడిషు " ప్రసారం చేయబడుతుంది. ఉత్తర ప్రాంతాల నుండి సోమాలిలాండు నేషనలు టివి, పుంట్ల్యాండు టి.వి &  రేడియో ప్రసారం చేయబడుతుంది.
అదనంగా, సోమాలియా అనేక ప్రైవేట్ టెలివిజను, రేడియో నెట్వర్కులను కలిగి ఉంది. వీటిలో హార్ను కేబులు టెలివిజను, యూనివర్సలు టి.వి. ఉన్నాయి. రాజకీయ జోగు డూను, జోగు ఓగలు, హోర్సాలు స్పోర్ట్సు బ్రాడషీట్లు రాజధాని నుండి ప్రచురించబడ్డాయి. పలు ఆన్ లైను వార్తా వెబ్సైట్లు స్థానిక వార్తలు అందిస్తున్నాయి. గరోవ్ ఆన్లైను, వార్తేర్నేన్సు, పుంటు ల్యాండు పోస్టులతో సహా పలు ఆన్లైను మీడియా సంస్థలు కూడా ఉన్నాయి.
సోమాలియా కోసం ఇంటర్నెటు దేశం కోడు ఉన్నత-స్థాయి డొమైను (ccTLD). ఇది 2010 నవంబరు 1 న అధికారికంగా పునఃప్రారంభించబడింది. దేశీయ మంత్రిత్వ శాఖ, టెలికమ్యూనికేషన్ల మంత్రిత్వశాఖ దీనిని నియంత్రిస్తుంది.
2012 మార్చి 22 న సోమాలియా క్యాబినెటు కూడా ఏకగ్రీవంగా నేషనలు కమ్యూనికేషన్సు యాక్టును ఆమోదించింది. ఈ బిల్లు ప్రసార & సమాచార విభాగాలలో నేషనలు కమ్యునికేషన్సు రెగ్యులేటరు స్థాపనకు దారి తీస్తుంది.
ఏప్రెలు మాసంలో " అండస్టాండింగు ఆఫ్ మమొరాండం " ఎమిరేటు పోస్టుతో సంతకం చేసిన తరువాత ఫెడరలు మినిస్ట్రీ ఆఫ్ పోస్టు, టెలికమ్యూనికేషన్లు అధికారికంగా సోమాలియలు పోస్టలు సర్వీసు (సోమాలి పోస్ట్) ను పునర్నిర్మించాయి. 2014 అక్టోబరులో విదేశాల్లో నుండి తపాలా సరఫరాను మంత్రిత్వ శాఖ పునఃప్రారంభించింది. తపాలా వ్యవస్థ దేశంలోని 18 పరిపాలనా ప్రావీంసులలో కొత్త పోస్టలు కోడింగు నంబరింగు ద్వారా అమలు చేయబడుతుంది.
పర్యాటకం
సోమాలియాలో స్థానిక పర్యాటక ఆకర్షణలు ఉన్నాయి. ఇందులో చారిత్రక స్థలాలు, బీచ్లు, జలపాతాలు, పర్వత శ్రేణులు, జాతీయ ఉద్యానవనాలు ఉన్నాయి. పర్యాటక రంగం జాతీయ పర్యాటక మంత్రిత్వ శాఖచే నియంత్రించబడుతుంది. స్వయంప్రతిపత్తమైన పుంట్ల్యాండు, సొమాలియాండు ప్రాంతాలు తమ సొంత పర్యాటక కార్యాలయాలను నిర్వహిస్తున్నాయి. సోమాలి పర్యాటక అసోసియేషను (ఎస్,ఒ.ఎం.టి.ఎ.) కూడా జాతీయ పర్యాటక పరిశ్రమలో దేశంలో నుండి సంప్రదింపు సేవలను అందిస్తుంది. 2015 మార్చి నాటికి సౌత్ వెస్టు స్టేటు పర్యాటక & వన్యప్రాణుల మంత్రిత్వశాఖ అదనపు గేం రిజర్వులు, వన్యప్రాణుల శ్రేణులను ఏర్పాటు చేయాలని ప్రకటించింది.
గుర్తించదగిన ప్రదేశాలలో లాయిల్సు గీలు గుహలు నియోలిథికు రాక్ కళలు ఉంటాయి; కాలు మాడో, గోలిసు పర్వతాలు, ఓగో పర్వతాలు; ఇస్కుషుబను, లామాదయ జలపాతాలు; హరిజిసా నేషనలు పార్కు, జిలిబు నేషనలు పార్కు, కిస్సాయో నేషనలు పార్కు, లాగు బాడానా నేషనల్ పార్కు ఉన్నాయి.
రవాణా
సోమాలియా రహదారుల నెట్వర్క్ 22,100 కిమీ (13,700 మైళ్ళు) పొడవు ఉంది. 2000 నాటికి 2,608 కి.మీ (1,621 మై) వీధులు కాలిబాట నిర్మించబడ్డాయి. రహదారులకు 19,492 km (12,112 mi) కాలిబాట నిర్మించబడలేదు. దేశంలోని ఉత్తర భాగంలో బోసస్యో, గల్కాయో, గరోవు రహదారులు 750 కి.మీ (470 మైళ్ళు) హైవే దక్షిణాన ఉన్న పట్టణాలు, ప్రధాన నగరాలను కలుపుతుంది.
సోమాలి సివిలు ఏవియేషను అథారిటీ (ఎస్.ఒ.ఎం.సి.ఎ.ఎ) సోమాలియా జాతీయ పౌర విమానయాధికార సంస్థ. సోమాలియా కోసం సివిలు ఏవియేషను కేర్టేకరు అథారిటీ (సి.ఎ.సి.ఎ.ఎస్) సుదీర్ఘకాల నిర్వహణ తరువాత సోమాలియా 2013 డిసెంబరు 31 నాటికి సోమాలియా వైమానిక ప్రాంతం నియంత్రణను తిరిగి పొందాలని ఎస్.ఒ.ఎం.సి.ఎ.ఎ. నిర్ణయించింది.
సోమాలియా అంతటా 62 విమానాశ్రయాలు వైమానిక రవాణాకు అనుగుణంగా ఉంటాయి; వీటిలో 7 విమానాశ్రయాలకు రన్వేలు ఉన్నాయి. మిగిలిన వాటిలో నాలుగు విమానాశ్రయాలలో 3,047 మీటర్ల రన్వేలు ఉన్నాయి; రెండు 2,438 మీటర్లు, 3,047 మీటర్లు; 1,524 మీ నుండి 2,437 మీ పొడవు ఉంటుంది. చదునైన ల్యాండింగు ప్రాంతాలతో యాభై-ఐదు విమానాశ్రయాలు ఉన్నాయి. ఒక్కటి 3,047 మీటర్ల రన్వే ఉంది; నాలుగు 2,438 మీటర్ల నుండి 3,047 మీటర్ల పొడవు; ఇరవై 1,524 మీ నుండి 2,437 మీ; ఇరవై నాలుగు 914 మీ నుండి 1,523 మీ; ఆరు 914 మీటర్ల  ఉన్నాయి. దేశంలో ప్రధాన విమానాశ్రయాలు మొగాడి షులో ఉన్న ఏడెన్ అడియ్ ఇంటర్నేషనల్ ఎయిర్పోర్ట్, హర్జిసాలోని హర్జిసా అంతర్జాతీయ విమానాశ్రయం, కిస్మయోలో ఉన్న కిస్మయో విమానాశ్రయం, బైడోవాలో బైడోవా విమానాశ్రయం, బోసాసో లోని బెండరు కస్సిం ఇంటర్నేషనలు ఎయిర్పోర్టు ఉన్నాయి.
1964 లో స్థాపించబడిన సోమాలియా జెండా క్యారియరు సోమాలియా ఎయిర్లైన్సు పౌర యుద్ధం సమయంలో కార్యకలాపాలను నిలిపివేసింది. ఏదేమైనా పునర్నిర్మించిన సోమాలి ప్రభుత్వం 2012 లో డిసెంబర్ చివరినాటికి డెలివరీ కోసం మొట్టమొదటి కొత్త సోమాలి ఎయిర్లైన్సు విమానంతో వైమానిక సంస్థ పునఃప్రారంభం కోసం సన్నాహాలు ప్రారంభించింది. సోమాలి చాంబరు ఆఫ్ కామర్సు అండ్ ఇండస్ట్రీ ప్రకారం, సోమాలి ఎయిర్లైన్సు మూసివేతచే సృష్టించబడిన శూన్యత సోమాలి యాజమాన్యంలోని ప్రైవేటు వాహనాలచే భర్తీ చేయబడింది. ఈ ప్రైవేట్ ఎయిర్లైన్స్ సంస్థలలో ఆరు కంటే ఎక్కువ దేశీయ, అంతర్జాతీయ ప్రాంతాలకు వాణిజ్య విమానాలను అందిస్తున్నాయి. వాటిలో డాల్లో ఎయిర్లైన్స్, జుబ్బా ఎయిర్వేస్, ఆఫ్రికన్ ఎక్స్ప్రెస్ ఎయిర్వేస్, తూర్పు ఆఫ్రికా 540, సెంట్రల్ ఎయిర్, హజారా ఉన్నాయి.
ఖండంలోని అతి పొడవైన సముద్రతీరప్రాంతం కారణంగా సోమాలియాలో అనేక ప్రధాన ఓడరేవులు ఉన్నాయి. మొగడిషు, బోసాసా, బెర్బెరా, కిస్మాయొ, మెర్కా వంటి నౌకాశ్రయ నగరాలలో సముద్ర రవాణా సౌకర్యాలు కనుగొనబడ్డాయి. 2008 లో స్థాపించబడిన కార్గో ఆధారంగా వ్యాపారి సముద్రతీరం కూడా ఉంది.
Demographics
2016 నాటికి సుమారు 14.3 మిలియన్ల మంది పౌరులు ఉన్నారు. ; 1975 గణాంకాల ఆధారంగా మొత్తం జనసంఖ్య ప్రకారం 3.3 మిలియన్లు. చారిత్రాత్మకంగా దేశంలోని ఉత్తర భాగంలో స్థానిక నివాసితులలో 85% జాతి సోమాలిసు ఉన్నారు. వారు సాంప్రదాయకంగా సంచార మతసంబంధ వంశాలు, అస్థిర సామ్రాజ్యాలు, సుల్తానేట్లు, నగర-రాజ్యాలు నిర్వహించారు. 1990 ల ప్రారంభంలో పౌర యుద్ధాలు సోమాలి డయాస్పోరా పరిమాణాన్ని బాగా అధికరింపజేసాయి. ఎందఱో ఉత్తమ విద్యావంతులైన సోమాలియాలు దేశం విడిచిపోయారు.
దేశంలో సోమాలియా జాతికి చెందని అల్పసంఖ్యాక సమూహాలు ఉన్నాయి. ఇవి ఎక్కువగా దక్షిణ ప్రాంతాలలో కేంద్రీకృతమై ఉన్నాయి. వీరిలో బ్రవెనె ప్రజలు, బెనాడిరి, బంటూ ప్రజలు, బాజుని, ఇథియోపియన్లు (ముఖ్యంగా ఓరోమోప్రజలు), యెమెనీ ప్రజలు, భారతీయులు, పర్షియన్లు, ఇటాలియన్లు, బ్రిటన్లు ఉన్నారు. సోమాలియాలో అతిపెద్ద అల్పసంఖ్యాక జాతి సమూహం అయిన బాంటసు ప్రజలు ఆగ్నేయ ఆఫ్రికా నుండి అరబు, సోమాలి వ్యాపారులచే తీసుకురాబడిన బానిసల వారసులు. 1940 లో ఇటలీ సోమాలిలాండులో సుమారు 50,000 మంది ఇటాలియన్లు నివసిస్తున్నారు. స్వాతంత్ర్యం తరువాత చాలామంది ఐరోపియన్లు విడిపోయారు. సోమాలియాలో కొద్దిమంది పాశ్చాత్యులు ఇప్పటికీ సోమాలియాలో ఉన్న అంతర్జాతీయ సంస్థల కోసం పనిచేస్తున్నారు.
సొమాలీ విదేశీ ఉపాధిదారులు యునైటెడు స్టేట్సు (ముఖ్యంగా మిన్నెసోట రాష్ట్రంలో), యునైటెడ్ కింగ్డం (ముఖ్యంగా లండన్లో), స్వీడన్, కెనడా, నార్వే, నెదర్లాండ్స్, జర్మనీ, డెన్మార్క్, ఫిన్లాండ్, లాస్ ఏంజిల్సు, ఆస్ట్రేలియా, స్విట్జర్లాండు, ఆస్ట్రియా, ఇటలీ, అలాగే అరేబియా ద్వీపకల్పం, అనేక ఆఫ్రికా దేశాలు, ఉగాండా, దక్షిణ ఆఫ్రికా వంటి దేశాలలో పనిచేస్తున్నారు. సోమాలియా విదేశీ ఉపాధిదారులు రాజకీయాలలో, సోమాలియా అభివృద్ధిలో పాలుపంచుకున్నారు. సోమాలియా ప్రస్తుత అధ్యక్షుడు మొహమ్మదు అబ్దుల్లాహి మహ్మదు మాజీ సొమాలీ డయాస్పోరా ఇప్పటికీ అమెరికా పౌరసత్వాన్ని కలిగి ఉన్నారు.
సోమాలియా జనాభా సంవత్సరానికి 1.75% వృద్ధిరేటు, 1,000 మందికి 40.87 జనన రేటుతో విస్తరిస్తోంది. సి.ఐ.ఎ. వరల్డు ఫాక్టు బుకు ప్రకారం సోమాలియా మొత్తం సంతానోత్పత్తి రేటు మహిళకు పుట్టిన (2014 అంచనాలు) 6.08 కు గాను, ప్రపంచంలోనే నాల్గవ అతి పెద్దదిగానూ ఉంది. వివాహ వయసు 17.7; జనాభాలో 0-14 సంవత్సరాల మద్య వయస్సుకులు 44% ఉంటారు, 15-64 సంవత్సరాల మద్య వయస్సుకులు 52.4% ఉంటారు, 2.3% 65 సంవత్సరాలు లేదా అంతకంటే ఎక్కువ వయస్సుకులు 2.3% మంది మాత్రమే ఉంటారు. లింగ నిష్పత్తిని దాదాపుగా సమతుల్యంతో మహిళల సంఖ్యకు సమానంగా పురుషులు ఉన్నారు.
సోమాలియాలో పట్టణీకరణపై తక్కువగా ఉందని విశ్వసనీయ గణాంక సమాచారం ఉంది. పట్టణీకరణకు 4.79% సంవత్సరానికి (2005-2010 నాటికి) పట్టణీకరణ రేటు ఉందని అనధికార అంచనాలు సూచిస్తూ ఉన్నాయి. అనేక పట్టణాలు నగరాలుగా వేగవంతంగా అభివృద్ధి చెందాయి. పౌర యుద్ధం ప్రారంభమైనప్పటినుండి అనేక జాతి మైనారిటీలు గ్రామీణ ప్రాంతాల నుండి పట్టణ ప్రాంతాలకు (ముఖ్యంగా మొగాడిషు, కిస్మాయోకు) తరలించబడ్డాయి. 2008 నాటికి దేశ జనాభాలో 37.7% పట్టణాలు నగరాల్లో నివసిస్తున్నారు. ఈ శాతం వేగంగా పెరుగుతోంది.
భాషలు
సోమాలియాలో అరబికు భాష, సోమాలియా అధికారిక భాషలుగా ఉన్నాయి. సోమాలి భాష అనేది సోమాలి ప్రజల మాతృభాష, దేశంలో అత్యధిక జనాభాకు వాడుకభాషగా ఉంది. ఇది ఆఫ్రో-ఆసియన్ భాషా కుటుంబం కుషిటికు శాఖలో సభ్యత్వం కలిగి ఉంది. దాని సమీప భాషలు ఓరోమో, అఫారు, సహో భాషలు. సోమాలి కుషిటికు భాషలును చక్కగా బధ్రపరచింది. ఉత్తమ పత్రాలు 1900 కి ముందు ఉన్న విద్యావిషయక అధ్యయనాలకు చెందినవని భావిస్తున్నారు.
అనేక సంవత్సరాలలో రాత వ్యవస్థలు లిప్యంతీకరణ కోసం సోమాలి భాషను ఉపయోగించారు. సోమాలీ వర్ణమాల విస్తృతంగా ఉపయోగించబడింది. ఇది సోమాలియాలో అధికారిక లిపిగా ఉంది. సుప్రీం రివల్యూషనరీ కౌన్సిలు దీన్ని 1972 అక్టోబరులో అధికారికంగా ప్రవేశపెట్టింది. సోమాలి భాషకు సోమాలి భాషావేత్త షిరు జమా అహ్మదు ప్రత్యేకంగా లిపిని అభివృద్ధి చేశాడు. పి.వి & జెడ్ మినహా ఆంగ్ల లాటిను వర్ణమాల అన్ని అక్షరాలను ఉపయోగిస్తుంది. అహ్మదు లాటిను లిపి కాకుండా, సోమాలిని వ్రాయడానికి శతాబ్దాలుగా ఉపయోగించిన ఇతర వర్గీకరణలు దీర్ఘ-కాల అరబికు లిపి, వాడాదు లిపి ఉన్నాయి. ఉస్మాను యూసుఫు కనాడిడు, షేకు అబ్దురాహ్మాను షేకు నూరు, హుస్సేను షేకు అహ్మద్ కడ్రేలచే కనుగొనబడిన ఓస్మాన్య, బోరామా, కద్దరే లిపిలు ఉన్నాయి. 20 వ శతాబ్దంలో అభివృద్ధి చేయబడిన స్థానిక లిపి ఉంది.
ఇంగ్లీషు విస్తారంగా వాడుకలో ఉంది. ఇది బోధనా భాషగా ఉంది. ఇది బ్రిటిషు సోమాలియాండు ప్రొటొక్టరేటులో కార్యాలయ భాషగా కూడా ఉంది. ఇటలీ సోమాలిలాండులో ఇటలీభాష అధికారిక భాషగా ఉంది. స్వాతంత్ర్యం తరువాత ఇటలీ భాషా గణనీయంగా తగ్గిపోయింది. పాత తరాల ప్రజలు, ప్రభుత్వ అధికారులు, విద్యావంతులైన వర్గాలలో ఇది చాలా తరచుగా వినబడుతోంది. ఇతర అల్పసంఖ్యాక భాషలలో బ్రావనేసే మాండలికం, బంటుభాషావైధ్యమైన స్వాహిలి భాష సముద్రతీరంలో నివసించే బ్రావనేసె ప్రజలకు వాడుకభాషగా ఉంది. మాట్లాడబడుతుంది, అలాగే బజుని అనే ఒక స్వాహిలీ మాండలికం అల్పసంఖ్యాక బాజిని ప్రజలకు వాడుక భాషగా ఉంది.
మతం
ప్యూ రీసెర్చి సెంటరు ప్రకారం సోమాలియా జనాభాలో 99.8% ముస్లింలు ఉన్నారు. వీరిలో సుఫీ ముస్లిములు అధికంగా ఉన్నారు. ఇది ఇస్లామికు న్యాయ మీమాంస షాఫీ'ఇ పాఠశాలకు చెందినది. సుఫీయిజం ఇస్లాం మతం ఆధ్యాత్మిక విభాగం. అనేక స్థానిక జామా (జువియా), వివిధ టారిఖా, సుఫీ ఆదేశాలు సమ్మేళనాలతో స్థాపించబడింది. ముస్లిం మతాన్ని సోమాలియా రాజ్యాంగం " ఫెడరలు రిపబ్లికు ఆఫ్ సోమాలియా " దేశీయ మతంగా మార్చింది. ఇస్లామికు షరియా చట్టం సొమాలియా న్యాయవ్యవస్థకు ప్రధాన వనరుగా ఉంది. షరియా ప్రాథమిక సిద్ధాంతాలకు భిన్నంగా ఏ చట్టాన్ని అమలు చేయరాదని కూడా ఇది నిర్దేశిస్తుంది.
ఇస్లాం మతం ప్రవక్త ముహమ్మదు విజ్ఞప్తి మీద హార్ను ఆఫ్ ఆఫ్రికాలో ఎర్ర సముద్రం గుండా జాతిహింసలకు భయపడి ముస్లిములు బృందంగా ఈ ప్రాంతంలో ప్రవేశించి ఆశ్రయం కోరడంతో ఇస్లాం మతం ఈ ప్రాంతంలో ప్రవేశించింది. అయినప్పటికి ఇస్లాం సోమాలియాలోకి ప్రవేశపెట్టబడింది.
అదనంగా సోమాలి కమ్యూనిటీ అనేక శతాబ్దాలుగా అనేక ముఖ్యమైన ఇస్లామికు షేకులను, మతాచార్యులను ఉత్పత్తి చేసింది. వీరిలో ఎక్కువ మంది హార్ను అఫ్ ఆఫ్రికా, అరేబియా ద్వీపకల్పం దాటి ముస్లిం అభ్యాసం గణనీయంగా ఆకృతి చేశారు. ఈ ఇస్లామీయ పండితులలో 14 వ శతాబ్దపు సోమాలి వేదాంతి జైలాకు చెందిన జుర్టిస్టు ఉత్మాను బిను అలీ జైలాయి ఒకరు. ఆయన ఇస్లాం లోని హనాఫీ పాఠశాలలో అత్యంత సాధికార రచనను వ్రాశాడు. ఇందులో టాబియాను అల్ హక్కీక్లి అని పిలిచే నాలుగు సంపుటాలు ఉన్నాయి. షర్హు కాన్జు అలు-దాఖికు.
ప్యూ రీసెర్చి సెంటరు ప్రకారం 2010 లో జనాభాలో క్రైస్తవులు 0.1% కంటే తక్కువగా ప్రాతినిధ్యం వహిస్తున్నారు. సోమాలియాలో క్రైస్తవ మతం ఒక మైనారిటీ మతంగా ఉంది. మొత్తం దేశానికి ఒక కేథలికు డియోసిసు అయిన మొగడిషు డియోసెసులో 2004 లో కేవలం వంద కేథలికు అభ్యాసకులు మాత్రమే ఉన్నారని అంచనా వేసింది.
1913 లో సోమాలి భూభాగాలలో కాలనీల కాలం ప్రారంభంలో క్రైస్తవులు లేరు. బ్రిటీషు సోమాలియాండు సంరక్షక ప్రాంతంలో కొన్ని కాథలికు బృందాల పాఠశాలలు, అనాధ శరణాలయాలలో సుమారు 100-200 మంది అనుచరులు మాత్రమే ఉన్నారు. ఇదే సమయంలో ఇటాలీ సోమాలియాండులో కాథలికు మిషన్లు ఏవీ లేవు. 1970 వ దశకంలో సోమాలియా మార్క్సువాద ప్రభుత్వం పాలనలో చర్చి నిర్వహిస్తున్న పాఠశాలలు మూతబడ్డాయి. మిషనరీలు ఇంటికి పంపబడ్డారు. 1989 నుండి దేశంలో బిషపు ఎవరూ లేరు. మోగాడిషులో కేథడ్రలు పౌర యుద్ధం సమయంలో తీవ్రంగా దెబ్బతింది. 2013 డిసెంబరులో జస్టిసు & రిలిజియసు అఫైర్సు మంత్రిత్వశాఖ కూడా దేశంలో క్రైస్తవ ఉత్సవాలను వేడుకలను నిషేధించింది.
ప్యూ రీసెర్చ్ సెంటర్ ప్రకారం 2010 లో సోమాలియా జనాభాలో 0.1% కంటే తక్కువ స్థానిక మతాలు ఉన్నాయి. ఇవి ప్రధానంగా దేశం దక్షిణ ప్రాంతాలలో కొంతమంది సోమాలి జాతి అల్పసంఖ్యాక వర్గాలలో ఉన్నాయి. వారు స్థానిక ఆధ్యాత్మికను అభ్యసిస్తారు. బంటు విషయంలో ఈ మత సంప్రదాయాలు ఆగ్నేయ ఆఫ్రికాలో వారి పూర్వీకుల నుండి సంక్రమించాయి.
ఆరోగ్యం
1991 లో ఫెడరలు ప్రభుత్వం కూలిపోయే వరకు సోమాలియా ఆరోగ్య సంరక్షణ రంగం సంస్థాగత నిర్వహణ నిర్మాణాన్ని ఆరోగ్య మంత్రిత్వశాఖ పర్యవేక్షిచింది. ప్రాంతీయ వైద్య అధికారులు కొంత అధికారాన్ని అనుభవించినప్పటికీ ఆరోగ్య రక్షణ ఎక్కువగా కేంద్రీకృతమైనది. 1972 లో మాజీ అధ్యక్షుడు సోమాలియా సియాడు బారె సోషలిస్టు ప్రభుత్వం ప్రైవేటు వైద్య అభ్యాసం ముగిసింది. జాతీయ బడ్జెటులో ఎక్కువ భాగం మిలటరీ ఖర్చులకు అంకితమైనది కొన్ని ఇతర వనరులను ఆరోగ్య సంరక్షణ, ఇతర సేవలకు వదిలివేసింది.
తరువాతి పౌర యుద్ధం సమయంలో సోమాలియా పబ్లికు హెల్తుకేరు సిస్టం ఎక్కువగా నాశనం చేయబడింది. అంతకుముందు జాతీయం చేసిన రంగాల మాదిరిగా అనధికారిక ప్రొవైడర్లు ఖాళీని నింపి ఆరోగ్య సంరక్షణ మీద మాజీ ప్రభుత్వ గుత్తాధిపత్యాన్ని భర్తీ చేశారు. దీనితో గణనీయమైన పెరుగుదలకు అవకాశాలు లభ్యమయ్యాయి. హోం గ్రోను సొమాలీ ఇంషియేటివు స్థాపించి అనేక కొత్త ఆరోగ్య కేంద్రాలు, క్లినిక్లు, ఆసుపత్రులు, మందుల దుకాణాలు ఈ ప్రక్రియలో ఉన్నాయి. ఈ సదుపాయాలలో వైద్య సంప్రదింపులు, తక్కువ వ్యయంలో చికిత్స అందుబాటు, ఆరోగ్య కేంద్రాలు (95% జనాభా కవరేజితో)ఒకవిజిటుకు $ 5.72 అమెరికా డాలర్లు, ఔటు పేషెంటు సందర్శనకు $ 1.89-3.97 అమెరికా డాలర్లు, తృతీయ ఆసుపత్రులు ప్రాధమికంగా రోజుకు 7.83-13.95 అమెరికా డాలర్లు రుసుము వసూలు చేస్తుంది.
(1985-1990) సంఘర్షణ సమయంలో ఆయుఃపరిమితి పురుషులు, మహిళలకు సగటున 47 సంవత్సరాలు 2005-2010 మహిళలకు 51 సంవత్సరాలుగా పురుషులకు 48.2 సంవత్సరాలకు అధికరించింది. అదే విధంగా 1985-1990లో ఒక వ్యాధినిరోధక చికిత్స అందించబడిన సంవత్సరం వయసు లోపు పిల్లలు 30% ఉండగా 2000-2005 లో అది 40% కు అధికరించింది. క్షయవ్యాధి కోసం ఇది 31% నుండి 50% కు (దాదాపు20% పెరిగింది).
" యునైటెడు నేషన్సు పాపులేషను ఫండు " సమాచారం ప్రకారం సోమాలియాలో మొత్తంగా 429 మంది మంత్రసాధులు (నర్సు-మంత్రసానులతో సహా) ఉన్నారు. 1,000 ప్రసవాలకు ఒక మంత్రసాని సాంద్రత ఉంది. ప్రస్తుతం ఎనిమిది మిడ్వైబ్రరీ సంస్థలు దేశంలో ఉన్నాయి. వీటిలో రెండు ప్రైవేటు సంస్థలు. 12 నుండి 18 నెలల వరకు సగటున ప్రసూతి శిక్షణా కార్యక్రమాలు వరుస క్రమంలో పనిచేస్తాయి. మొత్తం అందుబాటులో విద్యార్ధుల ప్రవేశాల సంఖ్య గరిష్టంగా 100% ఉంది. 2009 నాటికి 180 మంది విద్యార్థులు చేరారు. మిడ్వైఫరీ వ్యవస్థను ప్రభుత్వం నియంత్రిస్తుంది. వృత్తిపరంగా సాధన చేసేందుకు లైసెన్సు అవసరం. మంత్రసానులను ట్రాకు చేయడానికి లైవ్ రిజిస్ట్రీ లైసెన్సు కూడా ఉంది. అదనంగా దేశంలో అధికారికంగా 350 మంది నమోదిత సభ్యులతో స్థానిక మంత్రసానుల సంఘం ప్రాతినిధ్యం వహిస్తుంది.
2005 వరల్డు హెల్తు ఆర్గనైజేషను అంచనా ప్రకారం సోమాలియా మహిళల, బాలికలలో సుమారు 97.9% మహిళలలో సత్నా ఆచారం ఉంది. హార్ను ఆఫ్ ఆఫ్రికా, నియరీస్టు ప్రాంతాలలో ప్రధానంగా స్థానికులు వివాహానికి ముందుగానే ఈ సంప్రదాయాన్ని ఆచరిస్తున్నారు. సమాజంలో మహిళల ప్రోత్సాహంతో ఇది ప్రాధమికంగా పవిత్రతను కాపాడటానికి, దాడుల నుండి రక్షణ కల్పించడానికి ఉద్దేశించబడింది. నాటికి యూనిసెఫు సోమాలీ అధికారులతో కలిసి సామాజిక, మత అవగాహన ప్రచారం తరువాత స్వతంత్ర ఉత్తర పుంట్ల్యాండు, సోమాలియాండు ప్రాంతాలలో 1 నుండి 14 ఏళ్ల వయస్సు ఉన్న బాలికలు 25% కు పడిపోయాయని నివేదించింది. సోమాలియా మగ జనాభాలో 93% మంది సున్నతి పొందారు.
ఖండంలోని అతి తక్కువ హెచ్ఐవి సంక్రమణ రేట్లు ఉన్న దేశాలలో సోమాలియాలో ఒకటి. సోమాలి సమాజం ముస్లిం స్వభావం, ఇస్లామికు నైతికాలకు కట్టుబడి ఉండడం కారణంగా ఉందని భావిస్తున్నారు. సోమాలియాలో 1987 (మొదటి కేసు నివేదిక సంవత్సరం) అంచనా వేసినప్పుడు 1% పెద్దలు యు.ఎన్.ఎన్.ఎ.ఐ.డి.ఎస్. నుండి వచ్చిన నివేదిక ప్రకారం 2004 నుండి 0.7% - 1% వరకు ఉంటుందని అంచనా వేయబడింది.
ప్రఖ్యాతి చెందిన ఆరోగ్యసంరక్షణా సౌకర్యాలలో తూర్పు బర్దరా మదర్సు అండు చిల్డ్రన్సు హాస్పిటలు, అబ్దువాకు ప్రసూతి & చిల్డ్రన్సు హాస్పిటలు, ఎడ్నా ఆదను మెటర్నిటీ హాస్పిటలు, వెస్టు బర్డెరా ప్రసూతి యూనిట్లలో కొన్ని ముఖ్యమైన ఆరోగ్య సంరక్షణా సదుపాయాలు ఉన్నాయి.
విద్య
1991 లో పౌర యుద్ధం ప్రారంభించిన తరువాత సోమాలియాలో పాఠశాలలు నడుపేపనిని కమ్యూనిటీ ఎడ్యుకేషను కమిటీలు చేపట్టి స్థానిక పాఠశాలల్లో 94% లో స్థాపించారు. గ్రామీణ ప్రాంతాల్లో విద్యాభివృద్ధికి లింగ వివక్ష, విద్యా సదుపాయాల నాణ్యత, పాఠశాల విద్యాప్రణాళిక, విద్యా ప్రమాణాలు, నియంత్రణలు, నిర్వహణ, ప్రణాళికా సామర్థ్యం, ఫైనాన్సింగు వంటి సమస్యలు అడ్డుగోడలుగా ఉన్నాయి. ఈ సమస్యలను పరిష్కరించడానికి, విద్యా విధానాలు అభివృద్ధి చేయబడుతున్నాయి. స్వయంప్రతిపత్తి కలిగిన పుంట్ల్యాండు ప్రాంతంలో రెండింటిలో ప్రపంచ ప్రమాణాలకు అనుగుణంగా జాతీయ విద్యా విధానం, పిల్లల హక్కుల కన్వెన్షను (సి.ఆర్.సి), స్త్రీలపై అన్ని రకాల వివక్ష నిర్మూలన కొరకు కన్వెన్షను(ఉదా.సి.ఇ.డి.ఎ.డబల్యూ). ఇతర విద్యాపరమైన చర్యలు పిల్లల విద్యాసంబంధ ప్రయోజనాలను తల్లిదండ్రులకు చేరుకోవడానికి రూపొందించిన ఎర్లీ చైల్డు హుడు డెవలప్మెంటు (ఈసిడి) ప్రోగ్రాం వృద్ధిని ప్రోత్సహించే, ప్రాంతీయ ప్రభుత్వం చట్టం. గృహాలు అలాగే ఇ.సి.డి కేంద్రాలలో 0 నుండి 5 ఏళ్ల పిల్లలకు, ఉపాధ్యాయులను రిమోటు గ్రామీణ ప్రాంతాలలో పని చేయడానికి ప్రోత్సహించడానికి ప్రేరేపిత ప్యాకేజీలను పరిచయం చేస్తాయి.
సోమాలియాలో విద్యకు అధికారికంగా విద్యా మంత్రిత్వశాఖ బాధ్యత వహిస్తుంది. దేశం ప్రాధమిక, ద్వితీయ, సాంకేతిక, వృత్తిపరమైన పాఠశాలలను, అలాగే ప్రాథమిక, సాంకేతిక ఉపాధ్యాయ శిక్షణ, నాన్- ఫార్మలు విద్యను పర్యవేక్షిస్తుంది. ప్రభుత్వ బడ్జెట్లో సుమారు 15% నిపుణుల సూచనకు కేటాయించబడింది. స్వయంప్రతిపత్తమైన పుంట్ల్యాండు, సొమాలియాండు స్థూల-ప్రాంతాలు వారి స్వంత మంత్రిత్వశాఖలను నిర్వహించాయి.
2006 లో పుంటాల్యాండు ఉచిత ప్రాధమిక పాఠశాలలను ప్రవేశపెట్ట పుట్లాండు ప్రభుత్వం ఉపాధ్యాయులకు వేతనాలను అందించింది. సొమాలీలో ఉచిత ప్రాధమికవిద్యను ముందుగా సొమాలీల్యాండు ప్రవేశపెట్టింది. 2005-2006 నుండి 2006-2007 వరకు పుంట్ల్యాండులోని పాఠశాలల సంఖ్య గణనీయంగా అధికరించింది. కేవలం ఒక సంవత్సరంలో కేవలం 137 సంస్థల వరకు అధికరించింది. అదే కాలంలో ఈ ప్రాంతంలో ఉన్న తరగతుల సంఖ్య 504 కు అధికరించింది. 762 మంది ఉపాధ్యాయులు వారి సేవలను అందించారు. మొత్తమ్మీద విద్యార్ధుల నమోదు గత ఏడాది కంటే 27% పెరిగింది. చాలా ప్రాంతాలలో బాలికల హాజరు, బాలుర కంటే వెనుక కొంచెం వెనుకబడింది. ఉత్తర ప్రాంతంలో ఉన్న బార్సిలో అత్యధిక తరగతి నమోదును ఉన్నట్లు గమనించారు. అయను ప్రాంతంలో అత్యల్ప నమోదు ఉన్నట్లు గమనించబడింది. పట్టణ, గ్రామీణ ప్రాంతాల్లో తరగతి గదుల పంపిణీ దాదాపు సమానంగా విభజించబడింది. పట్టణ ప్రాంతాల్లో తరగతులకు బోధనలో పాల్గొంటున్న శిక్షకులు, బోధనా సిబ్బంది అధికంగా ఉన్నారు.
సోమాలియాలో ఉన్నత విద్య ఇప్పుడు ఎక్కువగా ప్రైవేటుయాజమాన్యంలో ఉంది. కఠినమైన పర్యావరణం ఉన్నప్పటికీ దేశంలోని అనేక విశ్వవిద్యాలయాలు (మొగడిషు విశ్వవిద్యాలయంతో సహా) ఆఫ్రికాలోని 100 ఉత్తమ విశ్వవిద్యాలయాల జాబితాలో ఉన్నాయి. దక్షిణాన ఉన్నత విద్యను అందించే ఇతర విశ్వవిద్యాలయాలలో బెనాడిరు విశ్వవిద్యాలయం, సోమాలియా నేషనలు యూనివర్శిటీ, కిస్మయో యూనివర్శిటీ, యూనివర్శిటీ ఆఫ్ గెడో ఉన్నాయి. పుంట్లాండులో ఉన్నత విద్యను పుంట్లాండు స్టేటు యూనివర్సిటీ, తూర్పు ఆఫ్రికా విశ్వవిద్యాలయం అందించింది. సొమాలీల్యాండులో ఉన్నత విద్యను అమౌడు విశ్వవిద్యాలయం, హర్జిసా విశ్వవిద్యాలయం, సోమాలిలాండు యూనివర్శిటీ ఆఫ్ టెక్నాలజీ, బురావో విశ్వవిద్యాలయం అందించాయి.
క్వరానికు పాఠశాలలు (డగ్జి ఖురాను లేదా మాల్'అమాద్ ఖురాను అని కూడా పిలుస్తారు) సోమాలియాలోని సాంప్రదాయిక మత బోధన ప్రాథమిక వ్యవస్థగానే ఉన్నాయి. వారు పిల్లలకు ఇస్లామికు విద్యను అందిస్తారు. తద్వారా దేశంలో స్పష్టమైన మతపరమైన, సామాజిక పాత్ర కనిపిస్తుంది. ప్రాధమిక మత, నైతిక బోధనను అందించే అత్యంత స్థిరమైన స్థానిక, విద్యా వ్యవస్థగా పిలువబడే ఈ విధానం కమ్యూనిటీ మద్దతుపై ఆధారపడి ఉంటుంది. స్థానికంగా తయారు చేయబడిన, విస్తృతంగా అందుబాటులో ఉన్న బోధనా సామగ్రిని ఉపయోగించడం. ఇతర విద్యా ఉప రంగాలల విద్యార్ధులకు అత్యధిక సంఖ్యలో విద్యార్ధులకు బోధించే కురానికు వ్యవస్థ, తరచూ పట్టణ ప్రాంతాలకంటే సంచార సోమాలీయులకు మాత్రమే అందుబాటులో ఉంటుంది. 1993 లోని ఒక అధ్యయనంలో ఇతర విషయాలతో పాటు ఖుర్ఆన్ పాఠశాలల్లో 40% మంది స్త్రీలు ఉన్నారు. మత బోధనలో లోపాలను పరిష్కరించడానికి, దాని స్వంత భాగంలో సోమాలి ప్రభుత్వం కూడా తరువాత ఎండోన్మెంటు, ఇస్లామిక్ వ్యవహారాల మంత్రిత్వ శాఖను స్థాపించింది. దీని కింద ఖురాన్యుయి విద్య ఇప్పుడు నియంత్రించబడింది.
ఆహారం
ప్రాంతం నుండి ప్రాంతాలకు మారుతూ ఉన్న సోమాలియా వంటకం విభిన్నమైన పాక ప్రభావాలు మిశ్రమంగా ఉంటుంది. ఇది సోమాలియా వాణిజ్యం, వ్యాపారం సోమాలియా గొప్ప సాంప్రదాయం ఉత్పత్తి. విభిన్నమైనప్పటికీ వివిధ ప్రాంతీయ వంటకాలను కలిపే ఒక విషయం ఉంది: హలాల్కు వడ్డించే అన్ని ఆహారాలలో పంది మాంసం, మద్యపానం అందించడం లేదు. దానిలో చనిపోయిన జంతువులను, రక్తాన్ని చేర్చరు. భోజనం (క్వాడో) తరచుగా విస్తారంగా ఉంటుంది.
'జలోవు' (హల్వా) అనేది ఈదు ఉత్సవాలు లేదా వివాహ రిసెప్షన్లు వంటి ప్రత్యేక ఉత్సవ సందర్భాలలో రిజర్వు చేయబడిన ఒక ప్రసిద్ధ సమ్మేళనం. ఇది మొక్కజొన్న పిండి, చక్కెర, ఏలకులు పొడి, జాజికాయ పొడి, నెయ్యి మిశ్రమాలతో తయారవుతుంది. రుచిని పెంచడానికి కొన్నిసార్లు వేరుశెనగలు జోడించబడతాయి. భోజనం తర్వాత ఇళ్లను సాంప్రదాయకంగా సున్నితమైన సువాసన (లూబాన్) లేదా ధూపం (క్యూబుసి) ఉపయోగించి సుగంధ ద్రవ్యాలతో " డబుక్వాదు " వేస్తారు.
సాహిత్యం
సోమాలి పండితులు శతాబ్దాలుగా కవిత్వం నుంచి హదీసులు వంటి ఇస్లామికు సాహిత్యానికి ముఖ్యమైన ఉదాహరణలను నిర్మించారు. 1972 లో లాటిను అక్షరక్రమాన్ని దేశం ప్రామాణిక లేఖన శాస్త్రంగా స్వీకరించడంతో సమకాలీన సోమాలి రచయితలు కూడా నవలలను విడుదల చేశారు. వాటిలో కొన్ని ప్రపంచవ్యాప్తంగా ప్రశంసలను పొందాయి. ఈ ఆధునిక రచయితలలో నరుద్దిను ఫరా చాలా ప్రసిద్ధి చెందారు. ఫ్రం ఎ క్రూకెడు రిబు, లింక్సు ముఖ్యమైన సాహిత్య సాధనాలుగా పరిగణించబడుతున్నాయి. ఆయన రచనలు 1998 వ సంవత్సరపు " న్యూస్సెడు ఇంటర్నేషనలు ప్రైజు ఫరు లిటరేచరు" ప్రశంశలు పొందాయి. ప్రముఖ సోమాలి రచయిత ఫారెక్సు ఎం.జె. కావలు " డెర్విషు ఎరా " నవలకు ప్రసిద్ధి చెందింది. ఇగ్నోరెన్సు ఇస్ ది ఎనిమీ ఆఫ్ ది లవ్ " అనే రచనలు ప్రజాదరణ పొందాయి.
క్రీడలు
సోమాలియాలో ఫుట్ బాలు అత్యంత ప్రజాదరణ పొందిన క్రీడగా ఉంది. ముఖ్యమైన దేశీయ పోటీలలో సోమాలియా లీగు, సోమాలియా కప్పు, సోమాలియా జాతీయ ఫుట్బాలు జట్టు అంతర్జాతీయంగా పాల్గొంటున్నాయి.
బాస్కెట్బాలు కూడా దేశంలో ప్రజాదరణ పొందుతుంది. 1981 డిసెంబరు 15-23 వరకు మొగడిషులో ఎఫ్.ఐ.బి.ఎ. ఆఫ్రికా ఛాంపియన్షిప్పు నిర్వహించబడింది. ఈ క్రీడలలో నేషనలు బాస్కెట్బాలు జట్టు కాంస్య పతకం పొందింది. జట్టు కూడా పాన్ అరబు క్రీడలలో బాస్కెట్బాలు పోటీలో పాల్గొన్నది.
2013 లో బోర్లాంగెలో ఒక సోమాలియా జాతీయ బాండీ జట్టు ఏర్పడింది. ఇది తరువాత రష్యాలోని ఇర్కుట్సుకు, షెల్లోకోవులలో నిర్వహించబడిన " బండి వరల్డు ఛాంపియన్షిపు " లో పాల్గొంది.
యుద్ధ కళలలో నేషనలు టైక్వాండో జట్టులోని ఫైసల్ జైలనీ ఆయీసు, మొహమెదు డేకు అబ్దులు వరుసగా టొరనేన్లోని 2013 ఓపెను వరల్డు (టీకువుడు) ఛాలెంజి కప్పులో రజత పతకాన్ని సాధించి నాల్గవ స్థానానికి చేరుకున్నారు. సోమాలి ఒలంపికు కమిటీ ఒలింపికు టోర్నమెంట్లలో విజయవంతమయ్యేలా ఒక ప్రత్యేక మద్దతు కార్యక్రమాన్ని రూపొందించింది. అదనంగా మొహమ్మదు జమా కె-1, థాయి బాక్సింగులో ప్రపంచ, ఐరోపియను టైటిల్లను గెలుచుకున్నారు.
నిర్మాణకళ
పురాతన సోమాలియాలో, సోమాలీలో టాలో అని పిలిచే పిరమిడు నిర్మాణాలు ప్రముఖ ఖనన శైలిగా ఉన్నాయి. ప్రస్తుతం దేశవ్యాప్తంగా చెల్లాచెదురుగా ఉన్న వందలాది రాళ్ళ స్మారక చిహ్నాలు ఉన్నాయి. ఇళ్ళు పురాతన ఈజిప్టులో ఉన్నట్లు అలకరించిన రాయితో నిర్మించబడ్డాయి. ప్రాంగణాలు, వర్గాడ్ వాల్ వంటి పెద్ద రాతి గోడల ప్రాంతాలు కూడా ఉన్నాయి.
సోమాలియా ప్రారంభ మధ్యయుగ చరిత్రలో ఇస్లాం స్వీకరించడం అరేబియా, పర్షియా నుండి ఇస్లామికు శిల్పకళ ప్రభావాలు తీసుకువచ్చాయి. ఇది పొడి రాయి, ఇతర సంబంధిత పదార్థాల నుండి పగడపు రాయి, ఎండిన ఇటుకలను ఉపయోగించి నిర్మించబడ్డాయి. సోమాలి శిల్ప శైలిలో సున్నపురాయి విస్తృత ఉపయోగం నిర్మాణంలో ఒక మార్పును ప్రేరేపించింది. పాత నిర్మాణాల శిధిలాలపై నిర్మించిన అనేక నూతన నిర్మాణ నమూనాలు, మసీదులు వంటివి, తరువాతి శతాబ్దాల్లో తిరిగి కొనసాగుతాయి.
బయటి లింకులు
వర్గం:ఆఫ్రికా వర్గం:ఆర్గనైజేషన్ ఆఫ్ ఇస్లామిక్ కాన్ఫరెన్స్
బాయిలరుల వర్గీకరణ
బాయిలరు  అనునది పీడనం కల్గిన నీటి ఆవిరిని ఉత్పతి చేయు లేదా వేడి నీటిని లేదా ద్రవాన్ని అధిక ఉష్ణోగ్రత వరకు వేడి చేయు లోహనిర్మాణం.సాధారణంగా యంత్ర శాస్త్ర పరిభాష ప్రకారం బాయిలరు అనగా అన్ని వైపులా మూసి వుండి, అధిక పీడనం వద్దఅధిక ఉష్ణోగ్రత వద్ద నీటి ఆవిరిని ఉత్పత్తి చెయ్యు లోహ నిర్మాణం.ఈ లోహ నిర్మాణం ఫీడ్ వాటరు వ్యవస్థ, స్టీము వ్యవస్థ, ఇంధన వ్యవస్థలను కల్గి ఉండటంతో పాటు అదనంగా నిర్వహణ, బాయిలరు రక్షణ ఉపకరణాలను కల్గి ఉండును.
బాయిలరులు పలు రకాలుగా, లభిస్తున్నవి.వాటిని వాటి నిర్మాణంలో తేడాల వలన, లేదా వాడే ఇంధన పరంగా లేదా స్థితి పరంగా లేదా వాటిని రూపకల్పన చేసి తయారుచేసిన సంస్థల ఆధారంగా బాయిలరును పలు రకాలుగా, తరగతులుగా వర్గీకరణ చేసారు.
వాటరు ట్యూబు బాయిలరు
ఈ రకపు బాయిలరులో నీరు లోపలి స్టీలు ట్యూబుల్లో వుండి, ఇంధన దహనం వలన ఏర్పడు వేడివాయువులు నీటి పైపుల బయటి ఉపరితలాన్ని తాకుతూ పయనించి ట్యూబుల్లోని నీటిని వేడి చేయును. కొన్ని రకాల వాటరు ట్యూబు బాయిలరులు:బాబ్‌కాక్ ఆండ్ విల్‌కాక్సు బాయిలరు ‎, స్టెర్లింగు బాయిలరు, బెన్సన్ బాయిలరులు, త్రి డ్రమ్ము బాయిలరు, డీ రూపం బాయిలరు, ఒ-రకం బాయిలరు
ఫైరు ట్యూబు బాయిలరు
ఈ ఫైరుట్యూబు బాయిలరులో ఇంధనం దహనం వలన ఏర్పడిన వేడి వాయువులు ట్యూబుల గుండా పయనిస్తూ, ట్యూబుల వెలుపల, షెల్ లోపల వున్న నీటిని వేడిచేయును. కొన్ని ఫైరు ట్యూబు బాయిలరులు: లాంకషైర్, కొక్రేన్ బాయిలరు, కోర్నిష్ బాయిలరు, లోకోమోటివ్ బాయిలరులు
సహజ ప్రసరణ(natural circulation)
బాయిలరు లోవుండు వేడినీరు, ఫీడ్ వాటరు ఉష్ణోగ్రత వలన కల్గు సాంద్రత వ్యత్యాసం వలన బాయిలరు నీటిలో కల్గు ప్రసరణ.అనగా బాయిలరులో వేడి నిరు ఆపి వైపు పయనించగా, తక్కువ ఉష్ణోగ్రత ఉన్న నీరు ట్యూబుల వైపు పయనించును.ఉదా: బాబ్ కాక్ అండ్ విల్ కాక్ష్, లాంకషైర్, కొక్రేన్, లోకోమోటివ్ బాయిలరులు
ఫోర్సుడ్ సర్కులేసన్ బాయిలరు
ఈ రకం బాయిలరులో ప్రత్యేకంగా ఒక పంపును అమర్చి దాని ద్వారా బాయిలరులోని నీటిని సర్కేలేట్ చేస్తారు.ఉదా: బెన్సన్, లామోంట్ బాయిలరు, వెలొక్ష్ బాయిలరులు
స్థిర బాయిలరులు:
ఇవి నేల మిద శాశ్వితం అమర్చినబాయిలరు.పరిశ్రమలలో అమర్చు అన్ని బాయిలరులు స్థిర బాయిలరులే.
పోర్టబుల్ బాయిలరులు/ సులభంగా తీసుకపోదగ్గబాయిలరులు
ఈ బాయిలరులు కొద్దిగా చిన్న పరిమాణంలో వుండి, చక్రాలను కల్గి వుండును.వీటిని ఇతర వాహనాల సహాయంతో ఒకచోటు నుండి మరో చోటుకు తరలించవచ్చును.
లోకోమోటివ్ బాయిలరులు
ఈ బాయిలరులు స్టీము ఇంజన్ సహాయంన ఒకచోటు నుండి మరోచోటుకు పయనించును. డిజెల్, ఎలక్ట్రిసిటి ఇంజనులు వాడకంలో లేనప్పుడు ఈ లోకోమోటివ్ బాయిలరులే ప్రయాణికుల, సరికు రవాణా రైలుబండ్లను లాగుటకు ఈ లోకోమోటివ్ బాయిలరులేనే వాడేవారు. అంతేకాదు రోడ్ల మీడ కూడా నడిపేవారు.డిజెల్, ఎలక్ట్రిసిటి ఇంజనులు వాడకం లోకివచ్చాక లోకోమోటివ్ బాయిలరులను రైలు ఇంజనుగా వాడటం మానేశారు.అక్కడక్కడ అరకొరగాఒకటి రెండు బాయిలరులు.పర్వత ప్రాంతాల్లో పనిచేస్తుండవచ్చు. పాత లోకోమోటివ్ బాయిలరులను చాలా పరిశ్రమల్లో ఫైరు ట్యూబు బాయిలరులుగా స్టీము తయారికి వాడేవారు.
బాయిలరు బయటి షెల్ స్థానము ఆధారంగా
వీటీని మూడూ రకాలుగా వర్గీకరించారు
బాయిలరు ఫర్నేసు ఆధారంగా
బాయిలరుకు ఫర్నెసు అమరి వున్న విధానాన్ని ఆధారంగా కూడా బాయిలరులను వర్గీకరణ చేసారు.
అంతర్గత ఫర్నేసు బాయిలరు
ఈ బాయిలరు షెల్ లేదా డ్రమ్ము లోపలనే ఫర్నేసు కల్గివున్న బాయిలరులు.ఈ రకపు బాయిలరులో ప్రధాన సిలిండరికల్ /స్తూపాకార నిర్మాణంలోనే ఇంధనాన్ని మండించు ఫైరుబాక్సు ఉండును.
బాహ్య ఫర్నేసు బాయిలర్లు
ఈ రకపు బాయిలరులలో ఫర్నేసు బాయిలరు షెల్ ముందు భాగంలో ప్రత్యేకంగా రిఫ్రాక్టరి ఇటుకలతో నిర్మించివుండును.ఎక్కువ ఘనపరిమాణంలో ఎక్కువ పీడనం/వత్తిడి స్టీము ఉత్పత్తి చెయ్యు బాయిలర్లు షెల్ వెలుపలి భాగంలో ఫర్నేసు కల్గి వుండును
కర్మ (అయోమయ నివృత్తి)
కర్మ : హిందూ మతములోని కర్మ
బాయిలరుల వర్గీకరణ
తక్కువ పీడన బాయిలరు:
15-20 Kg/cm2 (బార్) మధ్య స్టీమును ఉత్పత్తి చెయ్యు బాయిలరును తక్కువ పీడన బాయిలర్లు అంటారు.ఈ బాయిలరుల స్టీమును ఇతర పదార్థాలను హీట్ ఎక్చెంజరులద్వారా వేడి చెయ్యుటకు ఉపయోగిస్తారు. అలాగే ఆయిల్ ఫ్యాక్టరిలలో, రిఫైనరీలలో స్టీము ఎజెక్టరులను ఉపయోగించి వాక్యూం సృష్టించాటానికి ఉపయోగిస్తారు.
మధ్య స్థాయి పీడన బాయిలర్లు
ఈ రకపు బాయిలర్లు 20 నుండి 80Kg/cm2 (బార్) వరకు పీడనం వున్న స్టీమును ఉత్పత్తి చెయ్యును.ఈ రకపు బాయిలరులను విద్యుత్తు ఉత్పత్తి, ప్రాసెసింగు పరిశ్రమలలో ఉపయోగిస్తారు.
అధిక పీడన బాయిలరులు
ఇవి 80Kg/cm2కు మించి పీడనమున్న స్టీమును ఉత్పత్తి కావించు బాయిలర్లు. ఇవి తిరిగి రెండు రకాలు.అవిఉప క్రిటికల్ బాయిలరు, సూపరు క్రిటికల్ బాయిలరు.
ఉప క్రిటికల్ బాయిలరు
ఈ రకపు బాయిలరులో క్రిటికల్ ప్రెసరు కొద్దిగా తక్కువ స్థాయి పీడనంతో స్టీము ఉత్పత్తి కావించు బాయిలర్లు.
సూపరు క్రిటికల్/ సందిగ్ధ బాయిలర్లు
ఈ రకపు బాయిలర్లులలో స్టీము క్రిటికల్ ఉష్ణోగ్రత దాటిన పీడనంతో స్టీము ఉత్పత్తి చేస్తారు
ఇంధన ఆధారంగా బాయిలరు వర్గీకరణ
బాయిలరులో మండించు ఇంధనం ఆధారంగా బాయిలరును మూడు రకాలుగా వర్గీకరించారు, అవి వాయు ఇంధన బాయిలరు, ద్రవ ఇంధన బాయిలరు, ఘన ఇంధనబాయిలర్లు.అలాగే శిలాజ ఇంధన బాయిలరులు, జీవద్రవ్య ఇంధనాలువాడే బాయిలర్లు అనికూడా వర్గికరణ చేసారు. ఘన ఇంధనం వాడు బాయిలరులను స్థిరమైన గ్రేట్ బాయిలరులు.కదిలే చైన్ గ్రేట్ వున్న బాయిలరులు, పల్వరైజ్డ్ ఫ్యూయల్ బాయిలరులు, ఎఫ్.బి.సి బాయిలరులు, సి.ఎఫ్.బి.సి బాయిలరులు
మూలాలు ఆధారాలు
వర్గం:భౌతిక శాస్త్రం వర్గం:బాయిలర్లు
నాంపల్లి మండలం (హైదరాబాదు జిల్లా)
నాంపల్లి మండలం, తెలంగాణ రాష్ట్రం,హైదరాబాదు జిల్లాకు చెందిన మండలం.
ఈ మండలం మొత్తం ప్రాంతం  హైదరాబాద్ మహానగర పాలక సంస్థ పరిధిలోకి వస్తుంది. .ఇది హైదరాబాదు రెవెన్యూ డివిజను పరిధిలో ఉంది. 2011 భారత జనగణన ప్రకారం, నాంపల్లి మండల విస్తీర్ణం 11.32 చ.కి.మీ., జనాభా 1,89,378.
వెలుపలి లంకెలు
వర్గం:హైదరాబాదులోని ప్రాంతాలు వర్గం:హైదరాబాదు వర్గం:హైదరాబాదు జిల్లా
గోదావరి నది పుష్కరం
పుష్కరము అంటే పన్నెండు సంవత్సరాలు, ఒక భారత కాలమానము. ప్రతి పన్నెండు సంవత్సరాలకు ఒకసారి భారతదేశములోని ముఖ్యమైన నదులన్నింటికీ 'పుష్కరాలు' వస్తాయి. పుష్కర సమయములో ఆయానదులలో స్నానము చేస్తే ప్రత్యేక పుణ్యఫలం ప్రాప్తిస్తుందని హిందువులు భావిస్తారు. బృహస్పతి ఆయా రాశులలో ప్రవేశించినప్పుడు ఆయానదికి పుష్కరాలు వస్తాయి. బృహస్పతి ఆ రాశిలో ఉన్నంతకాలము ఆ నది పుష్కరములో ఉన్నట్టే. పుష్కరకాలము సాధారణంగా ఒక సంవత్సరము పాటు ఉంటుంది. పుష్కరకాలములోని మొదటి పన్నెండు రోజులను ఆది పుష్కరమని, చివరి పన్నెండు రోజులను అంత్య పుష్కరమని వ్యవహరిస్తారు. ఈ మొదటి, చివరి పన్నెండు రోజులు మరింత ప్రత్యేకమైనవి.
గోదావరి నది పురాణము
రాజమండ్రి వద్ద గోదారమ్మ విగ్రహం పూర్వము బలి చక్రవర్తిని శిక్షించేందుకు శ్రీ మహావిష్ణువు వామనావతారం ఎత్తి మూడడుగుల స్థలం కావాలని అడుగగా బలి చక్రవర్తి మూడడుగులు ధారపోసాడు. మహావిష్ణువు ఒక అడుగు భూమి పైన, రెండో అడుగు ఆకాశం పైన, మూడో అడుగు బలి తలపై పెట్టి పాతాళం లోకి త్రొక్కి వేస్తాడు. భూమండలం కనిపించకుండా ఒక పాదం మాత్రమే కనిపించడంతో చతుర్ముఖ బ్రహ్మ కమండలం లోని నీటిలో సమస్త తీర్థాలను ఆవాహన చేసి ఆ ఉదకంతో శ్రీ మహావిష్ణువు పాదాలను అభిషేకించి, మహావిష్ణువును శాంతింపజేస్తాడు. అందువల్లనే గంగను విష్ణుపాదోద్భవి గంగా అని పిలుస్తారు. అలా పడిన గంగ పరవళ్ళు త్రొక్కుతుంటే శివుడు తన జటాజూటంలో బంధిస్తాడు. పరమశివుడిని మెప్పించి భగీరథుడు తన పితామహులకు సద్గతులను కలగజేయడానికి గంగను, గోహత్యాపాతకనివృత్తి కోసం గౌతమ మహర్షి గోదావరిని భూమికి తీసుకొని వస్తారు.
ఒకానొకప్పుడు దేశంలో క్షామం ఏర్పడి కరువుతో తినడానికి తిండి లేకుండా ఉన్న సమయంలో గౌతమ మహర్షి తన తపోశక్తితో తోటి ఋషులకు, వారి శిష్యులకు కరువు నుండి విముక్తి కలిగించి అన్నపానాలు దొరికే ఏర్పాటు చేశాడు. అప్పుడు ఆ ఋషులు తమకు లేని తపోశక్తులు గౌతమునికి ఉన్నాయని ఈర్ష్యతో ఒక మాయ గోవును పంపి గౌతముడి పాడిపంటలు నాశనం చేయించారు. గౌతముడు ఒక దర్భతో ఆ గోవును అదలించగా అది మరణించింది. గౌతముడు తాను చేసిన గోహత్యాపాతకం నివృత్తి కోసం శివుడిని మెప్పించి గంగను భూమి మీదకు తెప్పించాడు ఆ గంగయే గోదావరి లేదా గౌతమీ నది. ఈ నదిని ఆ చనిపోయిన గోవు మీద నుండి ప్రవహింపజేసి తన గోహత్యాపాతకాన్ని విముక్తి చేసుకొన్నాడు. ఆ గోవుకి స్వర్గప్రాప్తి కలిగింది. ఆ స్థలమే గోష్పాద క్షేత్రం. ఈ క్షేత్రమే ఇప్పుడు పశ్చిమ గోదావరి జిల్లాలోని కొవ్వూరు పట్టణం.
పుష్కరాల ఆవిర్భావం
నదీ బాగోగులు, అనగా నదీ పర్యావరణము, పరిశుభ్రతను తెలుసుకొనేందుకే పుష్కరాలు ఆచరించడమనే సంప్రదాయం పుట్టిందని పలువురి అభిప్రాయం. నదీ తీరంలో ఎక్కడ మెరక, పల్లం ఉంది? ఎక్కడెక్కడ కోతకు గురవుతున్నది? ఎక్కడ చెట్లు నరికివేశారు? ఏ ప్రాంతంలో కలుషితమౌతోంది? అనే విషయాలు అధ్యయనం చేసి, దాని బాగోగులు చూడటానికే 12 సంవత్సరాలకి ఒకసారి నిర్వహించే అభివృద్ధి కార్యక్రమమే పుష్కరాలు అని, అంతే గాని కేవలం పూజలు నిర్వహించి స్నానాలు చేయడానికి కాదని సుప్రసిద్ధ మహాసహస్రావధాని గరికపాటి నరసింహారావు అభిప్రాయపడ్డారు. హృదయంలో పశ్చాత్తాపం మార్పు వస్తే తప్ప నదిలో కేవలం స్నానం చేయడం వలన చేసిన పాపాలు పోవని, పుణ్యం రాదని, వాస్తవానికి ఆధ్యాత్మికత జోడించంవలనే ప్రజలకు నదీ ప్రాముఖ్యత తెలుస్తున్నదని పలువురి అభిప్రాయం.
గోదావరి పుష్కరాల పురాణం
పూర్వం తుందిలుడనే ధర్మాత్ముడు ధర్మబద్ధమైన జీవితం గడుపుతూ ఈశ్వరుని గురించి తపమాచరించి ఈశ్వరుని ప్రత్యక్షం చేసుకున్నాడు. ఈశ్వరుడు తందిలునితో ఏ వరం కావాలో కోరుకోమని అడిగాడు. తందిలుడు ఈశ్వరునితో తనకు శాశ్వతంగా ఈశ్వరునిలో స్థానంకావాలని కోరుకున్నాడు. ఈశ్వరుడు సంతోషించి తన అష్టమూర్తులలో ఒకటైన జలమూర్తిలో అతనికి శాశ్వతంగా స్థానం ఇచ్చాడు. అందువలన అతడు మూడున్నర కోట్ల పుణ్యతీర్ధాలకు అధికారి అయ్యాడు. ఇలా సకల జీవరాశిని పోషించగలిగే శక్తి అతనికి లభించింది. పోషించే శక్తిని సంస్కృతంలో పుష్కరం అంటారు. అలా తందిలుడు పుష్కరుడైయ్యాడు. బ్రహ్మదేవునికి సృష్టి చేయవలసిన అవసరం ఏర్పడినప్పుడు జలంతో అవసరమేర్పడి జలంకోసం ఈశ్వరుని గురించి తపమాచరించి ఈశ్వరుని ప్రత్యక్షం చేసుకుని జల సామ్రాజ్యానికి చక్రవర్తి అయిన పుష్కరుని తనకు ఇవ్వవలసినదని కోరుకున్నాడు. ఈశ్వరుడు అందుకు అంగీకారం తెలుపగానే పుష్కరుడు బ్రహ్మదేవుని కమండంలంలోకి ప్రవేశించాడు. బ్రహ్మకార్యం పూర్తి అయిన తరువాత ప్రాణులను బ్రతికించే ధర్మము నెరవేర్చడానికి బృహస్పతి ప్రాణులకు జీవాధారమైన జలంకావాలని బ్రహ్మదేవుని ప్రార్థించాడు. ఆ కోరికను బ్రహ్మదేవుడు మన్నించాడు కానీ పుష్కరుడు తాను బ్రహ్మదేవుని వదలి వెళ్ళలేనని చెప్పాడు. అప్పుడు బృహస్పతి, బ్రహ్మ, పుష్కరులు కలసి ఒక ఒప్పందం కుదుర్చుకున్నారు. ఆ ఒప్పందం ప్రకారం గ్రహరూపంలో ఉన్న బృహస్పతి మేషం మొదలు పన్నెండు రాశులలో ప్రవేశించేటప్పుడు పన్నెండు రోజులు మిగిలిన కాలం సంవత్సరమంతా మధ్యాహ్న సమయంలో రెండు మూహూర్తాల సమయం పుష్కరుడు బృహస్పతితో ఉండాలని నిర్ణయించారు. ఆ సమయంలో సమస్త దేవతలు బృహస్పతి అధిపతిగా ఉన్న నదికి పుష్కరునితో వస్తారు కనుక పుష్కరకాలంలో నదీ స్నానం పుణ్యప్రథమని పురాణాలు చెప్తున్నాయి.